
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1271 

5 Σεπτεμβρίου 2003 


ΑΠΟΦΑΣΕΙΣ 

Αριθ. 36665 

Τροποποίηση του Οργανισμού Εσωτερικής Υπηρεσίας 
του Δήμου Φιλοθέης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 103/2003 απόφαση του Δημοτικού Συμβουλίου 
του Δήμου Φιλοθέης περί τροποποιήσεως του Οργανι¬ 
σμού Εσωτερικής Υπηρεσίας αυτού. 

4. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 10/25.6.2003 πρακτικό 
του, αποφασίζουμε: 

Εγκρίνουμε την 103/2003 απόφαση του Δημοτικού Συμ¬ 
βουλίου του Δήμου Φιλοθέης περί τροποποιήσεως του 
Οργανισμού Εσωτερικής Υπηρεσίας αυτού ως εξής: 

ΚΕΦΑΛΑΙΟ Α 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΑΡΘΡΟ 1 

Διάρθρωση Υπηρεσιών 

Οι υπηρεσίες του Δήμου Φιλοθέης, αποτελούνται από: 

1. Γραφείο Ευθύνης Δημάρχου 

2. Διεύθυνση Διοικητικών Λειτουργιών 

3. Διεύθυνση Οικονομικού Προγραμματισμού 

4. Διεύθυνση Τεχνικών Υπηρεσιών και Περιβάλλοντος 

ΑΡΘΡΟ 2 

Ανάλυση Διάρθρωσης 

Οι υπηρεσιακές μονάδες του άρθρου 1 διαρθρώνονται 
στις εξής διοικητικές ενότητες: 

Α. ΓΡΑΦΕΙΟ ΕΥΘΥΝΗΣ ΔΗΜΑΡΧΟΥ 

• Γραμματεία Δημάρχου, Αντιδημάρχου, Προέδρου 
Δημοτικού Συμβουλίου 

• Γ ραφείο Επικοινωνίας 

• Γ ραφείο Δημοσίων Σχέσεων, Τ ύπου, Εθιμοτυπίας και 
Δημοτικής Μέριμνας 

• Γ ραφείο Νομικού Συμβούλου και Νομικών Συνεργα¬ 
τών 


• Γραφείο Ειδικού Συμβούλου, Επιστημονικού Συνερ¬ 
γάτη και Ειδικού Συνεργάτη 

• Γραφείο Τεχνικών Συμβούλων 

Β. ΔΙΕΥΘΥΝΣΗ ΔΙΟΙΚΗΤΙΚΩΝ ΛΕΙΤΟΥΡΓΙΩΝ 

Η Διεύθυνση συγκροτείται από τις ακόλουθες διοικητι¬ 
κές ενότητες: 

• Τμήμα Διοίκησης και Δημοτικής Κατάστασης 

• Τμήμα Κέντρου Εξυπηρέτησης Πολιτών 

Γ. ΔΙΕΥΘΥΝΣΗ ΟΙΚΟΝΟΜΙΚΟΥ ΠΡΟΓΡΑΜΜΑΤΙΣΜΟΥ 

Η Διεύθυνση συγκροτείται από τις ακόλουθες διοικητι¬ 
κές ενότητες: 

• Τμήμα Λογιστηρίου και Εσόδων 

• Τμήμα Ταμιακής Υπηρεσίας 

Δ. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛ¬ 
ΛΟΝΤΟΣ 

Η Διεύθυνση συγκροτείται από τις ακόλουθες διοικητι¬ 
κές ενότητες: 

• Τμήμα Κατασκευών και Συντήρησης Έργων 

• Τμήμα πρασίνου και προστασίας Περιβάλλοντος 

ΑΡΘΡΟ 3 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΔΙΕΥΘΥΝΣΕΩΝ 
ΚΑΙ ΤΜΗΜΑΤΩΝ 

Α) Προϊστάμενοι Διευθύνσεων 

Οι προϊστάμενοι των Διευθύνσεων προΐστανται των 
Τμημάτων που υπάγονται στην αρμοδιότητάτους. 

• Παρακολουθούν, εποπτεύουν και ελέγχουν την 
παρουσία, την πειθαρχία, την υπηρεσιακή απόδοση και 
επίδοση όλων των υπαλλήλων της διεύθυνσής τους, την 
τήρηση των Νόμων, Διαταγμάτων, αποφάσεων κ.λπ. που 
αφορούν το Δήμο και καθοδηγούν αυτούς κατά την εκτέ¬ 
λεση των υπηρεσιακών τους καθηκόντων. 

• Ενημερώνονται για όλη την εισερχόμενη και εξερχό- 
μενη αλληλογραφία που αφορά τη Διεύθυνση που 
προΐστανται, χαρακτηρίζουν και κατανέμουν αυτή σύμ¬ 
φωνα με τις αρμοδιότητες των Τμημάτων που υπάγονται 
στη Διεύθυνσή τους και δίνουν τις αναγκαίες οδηγίες 
στους προϊστάμενους τους για τις ενέργειες που πρέπει 
να γίνουν. 

• Υπογράφουν μετά από εξουσιοδότηση του Δημάρ¬ 
χου έγγραφα και πιστοποιητικά της δικαιοδοσίας τους. 
Εισηγούνται θέματα και παρέχουν συμβουλές αρμοδιό- 
τητάς τους στον Δήμαρχο. Επίσης φροντίζουν ώστε η τή- 

ρηση των Νόμων, Διαταγμάτων κ.λπ. να γίνεται σε συνερ¬ 
γασία με τις άλλες Δ / νσεις. 

• Θεωρούν με την μονογραφή τους και υποβάλλουν 
όλα τα έγγραφα που συντάσσονται από τα τμήματα της 
Διεύθυνσής τους για έγκριση και υπογραφή από το Δή¬ 
μαρχο ή τους νομίμους αναπληρωτές τους, καθιστάμενοι 
έτσι συνυπεύθυνοι για τη νομιμότητα των ενεργειών. 

• Θεωρούν τη βεβαίωση της εργασίας μόνιμου υπαλ¬ 
λήλου καθώς και όσων είναι με σχέση ιδιωτικού δικαίου 
υπογράφοντας τις σχετικές εκθέσεις. Συντάσσουν την 
ετήσια έκθεση πεπραγμένων της Διεύθυνσής τους. 

• Παρίστανται, εφόσον οι υπηρεσιακές ανάγκες το επι¬ 
βάλλουν, στις συνεδριάσεις των συλλογικών οργάνων 
του Δήμου και αναπτύσσουν τις απόψεις τους πάνω στα 
διάφορα υπηρεσιακά θέματα. 

• Συντάσσουν τις ετήσιες εκθέσεις αξιολόγησης για 
τους υπαγόμενους σε αυτούς προϊσταμένους Τμημάτων 
και διατυπώνουν τη γνώμη τους σε δεύτερο βαθμό στις 
υπηρεσιακές εκθέσεις των υπολοίπων υπαλλήλων, οι 
οποίες συντάσσονται από τους προϊσταμένους των πα¬ 
ραπάνω υπηρεσιακών μονάδων. 

• Αναθέτουν πρόσθετη εργασία στους υπαλλήλους κα¬ 
τά τη κρίση τους όταν παρίσταται ανάγκη, για την αντιμε¬ 
τώπιση υπηρεσιακών αναγκών. 

• Εισηγόνται προτάσεις για τη βελτίωση των πα- 
ρεχομένων υπηρεσιών των τμημάτων τους. 

Β) Προϊστάμενοι Τμημάτων 

• Οι προϊστάμενοι των τμημάτων είναι υπεύθυνοι για 
την ακριβή τήρηση, εφαρμογή και εκτέλεση των αρ¬ 
μοδιοτήτων και καθηκόντων όπως αυτά προσδιορίζονται 
κάθε φορά. Επίσης είναι υπεύθυνοι για την υλοποίηση 
των αποφάσεων του Δημοτικού Συμβουλίου, της Δημαρ¬ 
χιακής Επιτροπής, καθώς καιτων εγκυκλίων, οδηγιώντων 
δημοσίων υπηρεσιών Δημάρχου κ.λπ. 

• Ενημερώνουντους υπό αυτούς υπαλλήλους για κάθε 
εγκύκλιο ή ειδική διαταγή ή διάταξη Νόμου που αφορά 
την υπηρεσία τους και δίνουν σε αυτούς τις αναγκαίες 
επεξηγηματικές οδηγίες για την εκτέλεσή τους, ευ¬ 
θύ νονται δε και για την έγκαιρη και ακριβή εκτέλεση κάθε 
εργασίας του Τμήματος και για την καλή γενικά λειτουρ¬ 
γία της Υπηρεσίας τους, καθώς και για την απόδοση και 
επίδοση των υπαλλήλων. 

• Κατανέμουν την εργασία στους υπαλλήλους και 
καθοδηγούν αυτούς, ελέγχουν την τακτική παρουσία, ερ¬ 
γατικότητα και πειθαρχία τους και ειδοποιούν κάθε πρωί 
το αρμόδιο τμήμα Προσωπικού για τους απόντες ή καθυ¬ 
στερημένους ή αναχωρήσαντες πριν την κανονική ώρα, 
ενημερώνοντας συγχρόνως και τον Διευθυντή τους. 

• Εκτελούν τις εντολές των Διευθυντών, εισηγούνται 
σε αυτούς τις υποθέσεις της αρμοδιότητάς τους, 
υποβάλλουν δε σε αυτούς υπηρεσιακές εκθέσεις και ση¬ 
μειώματα για την πορεία των εργασιών του Τμήματος κα¬ 
θώς καιτων υποθέσεων που εκκρεμούν. 

• Συντάσσουν τις εκθέσεις αξιολόγησης των υπη- 
ρετούντων υπαλλήλων, τις οποίες στη συνέχεια υποβάλ¬ 
λουν στους Διευθυντές για την περαιτέρω κρίση. 

• Προσυπογράφουντην αλληλογραφία της Υπηρεσίας 
τους συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σε αυτά 
πραγματικών περιστατικών. Καταρτίζουν τον ετήσιο 
προϋπολογισμό του τμήματος και γενικά επιλαμβάνονται 


του χειρισμού και της διεκπεραίωσης των σπουδαιότε¬ 
ρων υπηρεσιακών θεμάτων. 

• Δέχονται το κοινό και δίνουν τις πληροφορίες που 
επιτρέπονται από τις σχετικές διατάξεις, οφείλουν δε να 
βρίσκονται στις θέσεις τους κατά τις ώρες υποδοχής του 
κοινού. 

• Βεβαιώνουν την εργασία του μόνιμου και με σχέση 
ιδιωτικού δικαίου προσωπικού που υπηρετεί στην Υπηρε¬ 
σία που προΐστανται, με την υπογραφή τους στις σχετικές 
καταστάσεις που συντάσσονται από το αρμόδιο Τμήμα. 

Στα Τμήματα τηρούνται βασικά τα παρακάτω βιβλία, 
έντυπα, έγγραφα και φάκελλοι. 
α) Φάκελλος εισερχομένων - εξερχομένων εγγράφων 
β) Αρχείο Τμήματος 

γ) Βιβλίο διεκπεραίωσης αλληλογραφίας 
δ) Βιβλίο παραλαβής υλικών από την Αποθήκη 
ε) Φάκελλος επίπλων και σκευών του Τμήματος 
στ) Φάκελλοι αποφάσεων Δημοτικού Συμβουλίου, Δη¬ 
μαρχιακής Επιτροπής, Δημάρχου, Νομάρχου, Υπουργών 
μετά των εγκυκλίων και λοιπών σχετικώνστοιχείων. 

Πλέον των ανωτέρω ως προς τους προϊσταμένους των 
Τεχνικών Τμημάτων ισχύουν οι παρακάτω αρμοδιότητες: 

• Η παρακολούθηση της ορθής εφαρμογής των Πολε- 
οδομικών Διατάξεων. 

• Ο έλεγχος των βεβαιώσεων υψομέτρου, πράξεων 
αναλογισμού, τοπογραφικών διαγραμμάτων. 

• Η συγκέντρωση στοιχείων για τις ανάγκες της πόλης, 
η αξιολόγησή τους για την προώθηση των απαιτουμένων 
στοιχείων για την σύνταξη του Τεχνικού Προγράμματος 
του Δήμου. 

• Η παροχή Τεχνικών Συμβουλών στο Δήμαρχο. 

• Η άσκηση των αρμοδιοτήτων που προβλέπονται από 
το Νόμο του προϊσταμένου της υπηρεσίας των δημοτικών 
έργων και προμηθειών, δηλαδή θεώρηση των μελετών, 
ανακεφαλαιωτικών πινάκων εργασιών, πιστοποιήσεων 
και τελικών επιμετρήσεων. 

• Η παρακολούθηση της κανονικής απορρόφησης των 
πιστώσεων και η εισήγηση σε συνεργασία με τον προϊ¬ 
στάμενο Οικονομικών Υπηρεσιών για λήψη αναγκαίων μέ¬ 
τρων. 

• Η έγκριση των εκδιδομένων αδειών εκσκαφής για την 
τοποθέτηση δικτύου αγωγών κοινής ωφέλειας. 

• Η εισήγηση για ενέργειες που αποσκοπούν στη βελ¬ 
τίωση της εν γένει τεχνικής υποδομής της πόλης. 

ΑΡΘΡΟ 4 

ΓΕΝΙΚΑ ΚΑΘΗΚΟΝΤΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ 
ΚΑΙ ΤΕΧΝΙΚΩΝ ΥΠΑΛΛΗΛΩΝ 

• Τηρούντο έκτου νόμου προβλεπόμενα, βιβλία, κάρ¬ 
τες και ειδικούς φακέλλους καθώς και τα σχετικά με το 
αντικείμενο της υπηρεσίας τους στατιστικά στοιχεία. 

• Διεξάγουν έγκαιρα και υπεύθυνα την αλληλογραφία 
και τις σχετικές εργασίες της αρμοδιότητάς τους και 
προβαίνουν σε αναγκαίες κατά περίπτωση ενέργειες για 
την ευόδωση του υπηρεσιακού τους έργου. 

• Ενημερώνουν τον προϊστάμενό τους για θέματα της 
αρμοδιότητάς τους που απαιτούν ειδικότερες οδηγίες 
για το χειρισμό τους. 

• Επιμελούνται για την ασφάλεια, ευταξία και καλή εμ¬ 
φάνιση των γραφείων τους και τηρούν την επιβαλλόμενη 
εχεμύθεια για τις υπηρεσιακές υποθέσεις που χει¬ 
ρίζονται. 

• Συντάσσουν τις προς το Δ.Σ. ή τη Δ.Ε. εισηγήσεις επί 
θεμάτων που πρέπει να συζητηθούν και επιμελούνται για τη 
συγκέντρωση των απαραιτήτων εγγράφων και στοιχείων 
που πρέπει να τις συνοδεύουν ώστε αυτές να είναι πλήρεις. 

• Συνεργάζονται αρμονικά με τους συναδέλφους τους 
παράλληλων τμημάτων και παρέχουν έγκαιρα προς 
αυτούς αιτούμενα στοιχεία και πληροφορίες και 
δευκολύνουν την διεκπεραίωση υπηρεσιακών υποθέσεων. 

• Οι προϊστάμενοι τμη μάτων προσυπογράφουν τα σχέ¬ 
δια των συντασσομένων από το τμήμα τους εγγράφων και 
επιμελούνται για τη σφράγιση των εγγράφων της αρ- 
μοδιότητάς τους που τοποθετούνται στο αρχείο ή το φά- 
κελλο εκκρεμών με την αντίστοιχη σφραγίδα, σημει¬ 
ώνοντας ταυτόχρονα πάνω σ’ αυτά και τη χρονική διάρ¬ 
κεια διατήρησής τους σύμφωνα με το Π.Δ. 480/85. 

• Τηρούν τους γενικούς και ειδικούς φακέλλους των 
θεμάτων της αρμοδιότητάς τους, ταξινομούν υπεύθυνα 
σ’ αυτούς τα σχετικά έγγραφα και μεριμνούν για την έκ¬ 
δοση φωτοαντιγράφων τους προς ενημέρωση σχετικών 
φακέλλων του τμήματος τους ή άλλων τμημάτων του 
Δήμου. 

• Μεριμνούν για την άμεση και ευγενική εξυπηρέτηση 
των προσερχόμενων στο γραφείο τους, ιδιωτών και πα¬ 
ρέχουν προς αυτούς πλήρεις και απόλυτα διευκρινιστι¬ 
κές πληροφορίες και οδηγίες για την διεκπεραίωση σχε- 
τιζομένων με το Δήμο υποθέσεώντους. 

• Εκτελούν σύμφωνα με τις κατά περίπτωση προφορι¬ 
κές ή έγγραφες εντολές του Δημάρχου, λοιπές γραφικές 
υπηρεσίες που αποσκοπούν στη διευκόλυνση και την τα¬ 
χύτερη διεξαγωγή του Δημοτικού Εργου. 

• Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε 
αμέλεια ή κακή χρήση. 

ΑΡΘΡΟ 5 

ΑΡΜΟΔΙΟΤΗΤΕΣ ΓΡΑΦΕΙΟΥ ΕΥΘΥΝΗΣ ΔΗΜΑΡΧΟΥ 

Α. Γραμματεία Δημάρχου, Αντιδημάρχου, Προέδρου 
Δημοτικού Συμβουλίου. 

Ως γραμματεία Δημάρχου ενεργεί τα ακόλουθα: 

• Διεξάγει κάθε υπηρεσία που αναθέτει ο Δήμαρχος 
στο Γραφείο αυτό και η οποία δεν ανήκει στην αρμοδιό¬ 
τητα των υπολοίπων Υπηρεσιώντου Δήμου. 

• Παραλαμβάνει την εισερχόμενη αλληλογραφία, την 
αποσφραγίζει και τη θέτει υπόψη στο Δήμαρχο για χαρα¬ 
κτηρισμό με την μονογραφή του σύμφωνα με το περιεχό¬ 
μενο στην αντίστοιχη Διεύθυνση. 

• Ενεργεί την προσωπική αλληλογραφία του Δημάρ¬ 
χου. 

• Καθορίζει τις ημέρες και τις ώρες που ο Δήμαρχος θα 
δέχεται Επιτροπές, πολίτες και τους υπηρεσιακούς πα¬ 
ράγοντες του Δήμου. 

• Τηρεί βιβλία συνεντεύξεων του Δημάρχου και συνε¬ 
δριάσεων των Επιτροπών και Συμβουλίων στα οποία με¬ 
τέχει αυτός και τα ενημερώνει πάνω στα θέματα που συ- 
ζητούνται. 

Ως γραμματεία Αντιδημάρχο υ ενεργεί τα ακόλουθα: 

• Διεξάγει κάθε υπηρεσία που αναθέτει ο Αντιδήμαρ- 
χος μέσα στα πλαίσια των αρμοδιοτήτων του. 

• Καθορίζει τις ημέρες και ώρες που ο Αντιδήμαρχος 
δέχεται Επιτροπές, πολίτες και υπηρεσιακούς πα¬ 


ράγοντες του Δήμου και διεκπεραιώνουν κάθε άλλη υπό¬ 
θεση την οποία ήθελε αναθέσει σε αυτήν ο Αντιδήμαρχος. 

Ως γραμματεία Προέδρου Δημοτικού Συμβουλίου 
ενεργεί τα ακόλουθα: 

• Διεξάγει κάθε υπηρεσία που αναθέτει σ’ αυτήν ο Πρό¬ 
εδρος του Δ.Σ. και η οποία δεν υπάγεται στην αρμοδιότη¬ 
τα των άλλων Υπηρεσιών του Δήμου. 

• Ενεργεί την προσωπική αλληλογραφία του Προέ¬ 
δρου. 

• Καθορίζει τις ημέρες και ώρες που ο Π ρόεδρος δέχε¬ 
ται Επιτροπές, πολίτες και τους υπηρεσιακούς πα¬ 
ράγοντες του Δήμου. 

• Η γραμματεία συνεργάζεται με τις Υπηρεσίες του 
Δήμου για θέματα που εισάγονται στο Συμβούλιο για συ¬ 
ζήτηση και λήψη απόφασης. 

Β. Γ ραφείο Επικοινωνίας. 

• Σχεδιάζει, εισηγείται και εφαρμόζει προγράμματα 
ενημέρωσης των πολιτών για τις επιδιώξεις, στόχους και 
υπηρεσίες του Δήμου με γενικό στόχο τη δραστηριοποίη- 
ση των πολιτών στην προσπάθεια των τοπικών συμφε¬ 
ρόντων. 

• Σχεδιάζει, εισηγείται και εφαρμόζει προγράμματα 
ενημέρωσης των ξένων ή γενικά των διερχομένων από το 
Δήμο. 

• Παρακολουθεί τις δημοσιεύσεις του Τύπου ή τις εκ¬ 
πομπές στα Μέσα Μαζικής Ενημέρωσης και μεριμνά για 
την ανάλογη προάσπιση των συμφερόντωντου Δήμου και 
την προετοιμασία ανάλογων δημοσιεύσεων. 

• Επιμελείται των ενημερωτικών εκδόσεων ή εκπομπών 
του Δήμου, επεξεργάζεται το υλικό, σχεδιάζει, εισηγείται 
και εφαρμόζει Προγράμματα διανομής τους. 

• Ασχολείται με την οργανωτική προετοιμασία και 
οργανωτική υποστήριξη ενημερωτικών συνεδρίων, συνε¬ 
λεύσεων και γενικά εκδηλώσεων του Δήμου. 

• Μεριμνά για την παροχή οποιοσδήποτε πληροφο¬ 
ρίας για τις δραστηριότητες και τις υπηρεσίες του Δήμου 
όταν ζητείται από τους πολίτες. 

• Τηρεί πληροφοριακό αρχείο, δημοσιεύσεων ή εκ¬ 
πομπών που αφορούν το Δήμο, καθώς και των σχετικών 
απαντήσεων. 

• Τηρεί πληροφοριακό αρχείο τοπικών φορέων (Αρ¬ 
χές, Δημόσιες Υπηρεσίες, Σωματεία, Προξενεία, Ιδρύμα¬ 
τα κ.λπ.) 

• Ενημερώνει, μετά μέσα μαζικής ενημέρωσης και κά¬ 
θε άλλο πρόσφορο μέσο, τους πολίτες για τα νέα μέτρα 
που αποφασίζονται κάθε φορά. 

• Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Δήμου και 
στη λήψη μέτρων που τους αφορά, αποσκοπώντας έτσι 
με τις ρυθμίσεις αυτές στην ενεργοποίηση του πολίτη μέ¬ 
σα από αυτήν τη διαδικασία, δίνοντάςτου τη δυνατότητα 
να μετέχει με τις δικές του ιδέες - προτάσεις και τη δη¬ 
μιουργική του φαντασία στο «κοινωνικό γίγνεσθαι» και 
στη γενικότερη προσπάθεια σχεδιασμού για την ανάπτυ¬ 
ξη- 

• Είναι αυτονόητο, ότι το Γ ραφείο Επικοινωνίας δεν 
υποκαθιστά σε καμία περίπτωση της αρμόδιες Υπηρεσίες 
του Δήμου στα αντικείμενά τους, αλλά υποβοηθάει το έρ¬ 
γο τους και εξυπηρετεί τον πολίτη. 

Γ. Γ ραφείο Εθιμοτυπίας, Τύπου Δημοσίων Σχέσεων και 
Δημοτικής Μέριμνας 

• Επιμελείται για την οργάνωση γενικά, τελετών, δε¬ 
ξιώσεων και γευμάτων. 

• Επιμελείται για την διοργάνωση, την υποδοχή, 
φιλοξενία και ξενάγηση ξένων προσωπικοτήτων ή και 
ομάδων ημεδαπών και αλλοδαπών. 

• Επιμελείται όλων των διαδικασιών μεταβάσεως στο 
εσωτερικό ή εξωτερικό δημοτικής αντιπροσωπείας (Δη¬ 
μάρχου, δημοτικών συμβούλων, υπηρεσιακών παρα¬ 
γόντων). 

• Αναπτύσσει και καλλιεργεί τις σχέσεις τεχνικής και 
επιστημονικής συνεργασίας με Πανεπιστημιακά κ.λπ. 
Ιδρύματα καιφορείςτου Εσωτερικού και του Εξωτερικού, 
Κρατικές Υπηρεσίες, Νομικά Πρόσωπα, Επιχειρήσεις και 
Οργανισμούς πάσης φύσεως. 

• Προωθεί και αναπτύσσει τις σχέσεις συνεργασίας με 
αδελφοποιημένες ή προς αδελφοποίηση πόλεις του εξω¬ 
τερικού. 

• Μεριμνά γιατηντεχνική και επιστημονική υποστήριξη 
της δημοτικής δράσεως στο εσωτερικό και εξωτερικό και 
εξασφαλίζει την αξιοποίηση των εργασιών των πάσης φύ¬ 
σεως συνεδρίων, στα οποία μετέχει ο Δήμος. 

• Επιμελείται τον σημαιοστολισμό των χώρων. 

• Οργανώνει εορτές μεταξύ των υπαλλήλων, με σκοπό 
τη σύσφιγξη των σχέσεων. 

• Τηρεί φωτοαντιγραφικό και άλλο υλικό σε Αρχείο. 

• Ασχολείται με την καταγραφή των ενδεών, απόρων, 
αστέγων (δημοτών) και γενικώς των χρηζόντων υλικής 
βοήθειας δημοτών και φροντίζει για τη σίτιση, στέγαση, 
παροχή τροφίμων, ενδύσεως καθώς καιτηνκατάτο δυνα¬ 
τόν οικονομική στήριξή των. 

• Ενεργεί σε συνεργασία με την Εκκλησία για την 
οικονομική ενίσχυση και στήριξη ειδικών περιπτώσεων 
οικονομικά αδυνάτων, κυρίως ανίκανων για εργασία 
δημοτών, λειτουργώντας και ως Ταμείο Αλληλοβοήθειας 
Απόρων. 

• Γενικώς προβαίνει σε κάθε εύλογη ενέργεια για την 
αναβάθμιση της ποιότητας ζωής των συνδημοτών που 
χρήζουν βοήθειας. 

Δ. Γ ραφείο Νομικού Συμβούλου και Νομικών Συνεργα¬ 
τών. 

• Παρέχει νομικές υπηρεσίες ή γνωμοδοτήσεις στις 
υπηρεσίες του Δήμου και στα Νομικά Πρόσωπα και ιδρύ¬ 
ματα αυτού μετά από ερωτήματα των υπηρεσιών. 

• Τηρεί αρχείο για τις δικαστικές αποφάσεις μαζί με τα 
σχετικά βιβλία και στοιχεία για υποθέσεις που διαχειρίζεται. 

• Επίσης, τηρεί γενικό αρχείο γνωμοδοτήσεων με τα 
σχετικά ευρετήρια. 

• Παραλαμβάνει όλα τα εξώδικα και δικαστικά έγγρα¬ 
φα που κοινοποιούνται στο Δήμο. 

• Ο δικηγόρος της νομικής Υπηρεσίας παρίσταται ενώ¬ 
πιον των Δικαστηρίων για υπεράσπιση των συμφερόντων 
του Δήμου σαν διάδικος. 

• Επίσης, παρίσταται στις συνεδριάσεις του Δ.Σ. και 
της Δ.Ε. όταν καλείται για αυτά. 

• Το γραφείο αυτό παρακολουθεί τους νόμους, τα 
Προεδρικά Διατάγμτα και Υπουργικές αποφάσεις που 
έχουν σχέση με τη Δημοτική Νομοθεσία και τις αποφά¬ 
σεις του Δ.Σ., που αφορούν τη ρύθμιση βασικής σημασίας 
ζητημάτωντου Δήμου, τους κανονισμούς που ψηφίζονται 
από το Δήμο για επιβολή φόρων, τελών, δικαιωμάτων 
κ.λπ. και τηρεί αρχείο μετά παραπάνω. 

Ε. Γραφείο Ειδικού Συμβούλου, Επιστημονικού Συνερ¬ 
γάτη και Ειδικού Συνεργάτη. 

• Ο ειδικός σύμβουλος ή επιστημονικός συνεργάτης ή 


ειδικός συνεργάτης ασκεί καθήκοντα επιτελικά και δεν 
έχει αποφασιστικές αρμοδιότητες οποιοσδήποτε 
μορφής. 

• Παρέχει συμβουλές και διατυπώνει εξειδικευμένες 
γνώμες, γραπτά ή προφορικά, για το συγκεκριμένο τομέα 
δραστηριοτήτων του Δήμου, τον οποίο έχουν ορισθεί να 
εξυπηρετούν.Το συμβουλευτικό τους έργο απευθύνεται 
προς το Δήμαρχο, το Δ.Σ. και τη Δ.Ε. ανάλογα με τις αρ- 
μοδιότητέςτους. 

• Ειδικά ο επιστημονικός συνεργάτης παρέχει υπηρε¬ 
σίες μέσα στο κύκλο των γνώσεών του, σε εξειδικευμένα 
επιστημονικά και τεχνικά θέματα, που μπορεί να ανα- 
φέρονται στη διενέργεια ερευνών, εκπόνηση μελετών, 
σύνταξη θέσεων, υποβολή προτάσεων ή εισηγήσεων, 
επεξεργασία και παρουσίαση στοιχείων απαραίτητων για 
την πραγμάτωση των σκοπών του Δήμου, παροχή επι¬ 
στημονικής ή τεχνολογικής βοήθειας σε ειδικά θέματα 
που απασχολούν τις οργανωτικές μονάδες του Δήμου, 
συστηματική παρακολούθηση της επιστήμης και 
τεχνολογίας στοντομέατης δραστηριότητάςτους, τήρη¬ 
ση αρχείου ελληνικών και ξένων βιβλιογραφικών 
δεδομένων ή σε κάθε άλλη εργασία που του ανατίθεται 
από το Δήμαρχο. 

Ζ. Γ ραφείο Τεχνικών Συμβούλων 

• Οι τεχνικοί συνεργάτες παρέχουν συμβουλές και δια¬ 
τυπώνουν γνώμες γραπτά ή προφορικά για σημαντικά ή 
τεχνικά πολύπλοκα ή εξειδικευμένης τεχνολογίας έργα 
στο σύνολο, ή τμήμα τους ή εάν υπάρχει γενικά αδυναμία 
για το σχεδίασμά, μελέτη έλεγχο μελέτης, διοίκησης και 
επίβλεψης έργων από τη Διεύθυνση Τεχνικών Υπηρεσιών 
του Δήμου. 

ΑΡΘΡΟ 6 

ΑΡΜΟΔΙΟΤΗΤΕΣ ΤΜΗΜΑΤΩΝ ΔΙΕΥΘΥΝΣΗΣ 
ΔΙΟΙΚΗΤΙΚΩΝ ΛΕΙΤΟΥΡΓΙΩΝ 

1. Τμήμα Διοίκησης και Δημοτικής Κατάστασης 

Α. Λειτουργίες Γραμματειακής Υποστήριξης Δημοτικών 
Οργάνων: 

• Η παροχή διοικητικής υποστηρίξεως προς τα Δημοτι¬ 
κά Όργανα (Δημοτικό Συμβούλιο, Δήμαρχο, Δημαρχιακή 
Επιτροπή) 

Συγκεκριμένα: 

• Η έγκαιρη συγκέντρωση των εισηγήσεων από τις Δι¬ 
ευθύνσεις για τον σχηματισμό και την έγκαιρη αποστολή 
των φακέλων των προς συζήτηση θεμάτων στα μέλη των 
Δημοτικών Οργάνων. 

• Η συνεργασία με τον Πρόεδρο του Δημοτικού Συμ¬ 
βουλίου και το Δήμαρχο για την κατάρτιση των θεμάτων 
ημερήσιας διάταξης του Δημοτικού Συμβουλίου και της 
Δημαρχιακής Επιτροπής. 

• Η έγκαιρη ενημέρωση των μελών των Δημοτικών Ορ¬ 
γάνων για τον τόπο και τον χρόνο των Συνεδριάσεων ή 
των όποιων εκδηλώσεων των Οργάνων. 

• Η τήρηση των πρακτικών των Συνεδριάσεων του Δη¬ 
μοτικού Συμβουλίου και της Δημαρχιακής Επιτροπής. 

• Η υποβολή των λαμβανομένων αποφάσεων στην Πε¬ 
ριφερειακή Διοίκηση, σύμφωνα με τις ισχύουσες διατά¬ 
ξεις για έγκριση, κοινοποιώντας αυτές συγχρόνως στις 
αρμόδιες υπηρεσίες του Δήμου προκειμένου να λαμβά¬ 
νουν γνώση του περιεχομένου αυτών, για άμεση υλοποί¬ 
ηση. 

• Η διαβίβαση στις οικείες επιτροπές του Σώματος των 

θεμάτων που παραπέμπονται σε αυτές από το Δημοτικό 
Συμβούλιο, προς μελέτη για την έγκαιρη επανεισαγωγή 
στο Δημοτικό Συμβούλιο προς λήψη οριστικής απόφα¬ 
σης. 

• Η τήρηση ευρετηρίου αποφάσεων του Δημοτικού 
Συμβουλίου και της Δημαρχιακής Επιτροπής. 

• Η παροχή κάθε άλλης εργασίας που δεν περιλαμβά¬ 
νεται στην παρούσα απόφαση που όμως είναι ευνόητο ότι 
έχει σχέση με τη λειτουργία και υποστήριξη των συλλογι¬ 
κών Οργάνων του Δήμου. 

Β. Θέματα Λειτουργίας Πρωτοκόλλου & τήρηση Γενι¬ 
κού Αρχείου 

• Τηρεί όλα τα κατά νόμο σχετικά βιβλία. 

• Διεκπεραιώνει την αλληλογραφία του Δήμου, που 
απευθύνεται προς όλες τις Δημόσιες ή Δημοτικές υπηρε¬ 
σίες ή δημότες, καθώς και την μέσα στο Δήμο μεταξύ των 
οργανικών μονάδων αλληλογραφία. 

• Φροντίζει για την επίδοση στους δημότες ή στις 
διάφορες Αρχές εγγράφων που διαβιβάζονται στο Δήμο 
από άλλες Δημόσιες ή Δημοτικές Αρχές. 

• Διενεργεί τις δημοσιεύσεις - τοιχοκολλήσεις των 
αποφάσεων του Δ.Σ. των Δημοτικών Επιτροπών καθώς 
και των ανακοινώσεων και διακηρύξεων του Δήμου όπως 
και αυτών που διαβιβάζονται στο Δήμο από δημόσιες υπη¬ 
ρεσίες. Για το σκοπό αυτό συντάσσει τις σχετικές εκθέ¬ 
σεις και φροντίζει για τη διεκπεραίωσή τους. 

• Τηρεί το Γενικό Αρχείο του Δήμου και φροντίζει για 
την εκκαθάρισή του σύμφωνα με τις σχετικές αποφάσεις. 

• Φυλάσσει και συντηρεί τα δημοτικά έγγραφα όλων 
των Υπηρεσιών και είναι υπεύθυνο για τη σωστή αρ¬ 
χειοθέτησή τους. 

• Εκδίδει στοιχεία που κάθε φορά του ζητούνται από 
τις διάφορες Υπηρεσίες του Δήμου. 

• Φροντίζει για τη σωστή και αδιάκοπη λειτουργία του 
τηλεφωνικού κέντρου και. μεριμνά για τη στελέχωσήτου. 

Γ. Διαχείριση θεμάτων Δημοτικής Επιτροπής Παιδείας 
και Νομικών Προσώπων 

• Φροντίζει για τη λειτουργία τηςΔημοτικής Επιτροπής 
Παιδείας και των Ν.Π. των Σχολικών Επιτροπών. 

• Καταρτίζει την ημερήσια διάταξη συνεδριάσεων της 
Δημοτικής Επιτροπής Παιδείας, σε συνεργασία με την Δι¬ 
εύθυνση. 

• Κοινοποιεί τα έγγραφα που την αφορούν στα μέλη, 
τηρεί τα πρακτικά των συνεδριάσεων, συντάσσει τις σχε¬ 
τικές αποφάσεις και τις διαβιβάζει στο Δημοτικό Συμβού¬ 
λιο και στις αρμόδιες υπηρεσίες. 

• Παρακολουθεί την λειτουργία των Σχολικών Επι¬ 
τροπών, εισηγείταιτην κατανομή των επιχορηγήσεων, ζη¬ 
τά στοιχεία της οικονομικής των κατάστασης, θεωρεί και 
τηρεί τα προβλεπόμενα βιβλία και στοιχεία τους, επιμε¬ 
λείται του ελέγχου και της έγκρισης του οικονομικού 
απολογισμού τους. 

• Τηρεί αρχείο αποφάσεων της ΔΕΠ, καθώς επίσης αρ¬ 
χείο Νόμων και Εγκυκλίων σχετικών με θέματα Παιδείας 
αρμοδιότητας των δήμων. 

• Συνεργάζεται με τους φορείς της Παιδείας για 
προβλήματα που σχετίζονται με την ομαλή λειτουργία 
των σχολείων. 

• Έχει την ευθύνη της πλήρους λειτουργίας όλων των 
Νομικών Προσώπων Δημοσίου Δικαίου που υπάρχουν και 
λειτουργούν σήμερα στο Δήμο, καθώς και όσων ιδρυθούν 
στο μέλλον, ιδρυμάτων κ.λπ. 


• Ενημερώνει τη Δημοτική Αρχή για την ανάπτυξη και 
ανανέωση της θητείας των Δ.Σ. των Νομικών Προσώπων, 
όπως και κάθε ιδρύματος που συμμετέχει ο Δήμος με εκ¬ 
προσώπους του. 

• Τηρεί τα υπό του νόμου προβλεπόμενα βιβλία που 
αφορούν τη λειτουργία των Νομικών Προσώπων και Ιδρυ¬ 
μάτων. 

• Παρακολουθεί και φροντίζει για την εισαγωγή ειση¬ 
γήσεων και θεμάτων στο Δ.Σ. των Νομικών Προσώπων 
που υποβάλλονται σε αυτό σύμφωνα με την κείμενη 
νομοθεσία. 

• Μεσολαβεί για την αντιμετώπιση των θεμάτων των 
Νομικών Προσώπων που απαιτούν ιδιαίτερους χειρι¬ 
σμούς (τεχνικούς, νομικούς, διοικητικούς) και διαβιβάζει 
εισηγήσεις στις αρμόδιες Διευθύνσεις του Δήμου. 

• Εποπτεύει για τη συνεχή και αποτελεσματική επαφή 
με τα αρμόδια όργανα διοίκησης της Δημοτικής Επιχεί¬ 
ρησης. 

• Συντονίζει την παροχή πληροφοριών για τα στοιχεία 
τηςΔημοτικής Επιχείρησης που απαιτούνται για τα αρμό¬ 
δια γραφεία του Δήμου. 

• Συγκεντρώνει τους προϋπολογισμούς της Δημοτικής 
Επιχείρησης, εκδίδει σχετικούς πίνακες με αναγκαίες 
πληροφορίες για τον Διευθυντή και το Δήμαρχο. 

Δ. Θέματα προσωπικού: 

• Εφαρμόζει τους νόμους που αφορούν τους τα¬ 
κτικούς - μονίμους υπαλλήλους και ασκεί τις αρμοδιότη¬ 
τες που απορρέουν από τον Κώδικα Κατάστασης Δημοτι¬ 
κών και Κοινοτικών υπαλλήλων. 

• Τηρεί μητρώο, ευρετήριο και τους ατομικούς φακέλ- 
λους του τακτικού - μονίμου προσωπικού, καθώς και τα 
δελτία παρουσίας αυτού. 

• Καταρτίζει τις ονομαστικές καταστάσεις των τακτι¬ 
κών υπαλλήλων του Δήμου κατά κλάδο και βαθμό, όπως 
ορίζουν οι σχετικές διατάξεις. 

• Εκδίδει τα πιστοποιητικά και τις βεβαιώσεις του πιο 
πάνω προσωπικού για την υπηρεσιακή κατάστασή του 
στο Δήμο. 

• Διεκπεραιώνει κάθε υπόθεση που έχει σχέση με τη 
χορήγηση της σύνταξης και των παροχών του ΤΑΔΚΥ 
στους υπαλλήλους του Δήμου που φεύγουν από την υπη¬ 
ρεσία, καθώς και την αναγνώριση και εξαγορά της προϋ¬ 
πηρεσίας τους. 

• Εκδίδει ή κοινοποιεί εγκυκλίους που αφορούν υπηρε¬ 
σιακή κατάσταση του προαναφερομένου προσωπικού. 

• Ελέγχει και παρακολουθεί με τα σχετικά δελτία 
παρουσίας όλο το τακτικό - μόνιμο προσωπικό του Δήμου 
για την προσέλευση και αποχώρησή του στην εργασία, 
μέσα στο κανονικό ωράριο. 

• Επίσης, είναι υπεύθυνο για την εφαρμογή των Νόμων 
και Διαταγμάτων που αφορούν το με σχέση εργασίας 
Ιδιωτικού Δικαίου προσωπικό. 

• Τηρεί το μητρώο, τα ευρετήρια και τους ατομικούς 
υπηρεσιακούς φακέλλουςτου προσωπικού με σχέση ερ¬ 
γασίας Ιδιωτικού Δικαίου. 

• Παρακολουθεί και διεκπεραιώνει τις υπηρεσιακές με¬ 
ταβολές του προσωπικού αυτού. 

• Συντάσσει τα παραστατικά έγγραφα πληρωμής για 
τη σύνταξη των μισθοδοτικών καταστάσεων. 

• Ασχολείται με τη μελέτη και εφαρμογή των συλλογι¬ 
κών συμβάσεων εργασίας και δίνει κάθε αναγκαία 
πληροφορία για τη σωστή εφαρμογή τους. 

• Παρακολουθεί και εφαρμόζει το πειθαρχικό δίκαιο 
που κάθε φορά ισχύει για το ημερομίσθιο προσωπικό. 

• Ελέγχει τα δελτία παρουσίας για την ακριβή ώρα 
προσέλευσης και αποχώρησής του πιο πάνω προσω¬ 
πικού από την υπηρεσία. 

• Εκδίδει τα πιστοποιητικά και τις βεβαιώσεις του 
προσωπικού ιδιωτικού δικαίου για την υπηρεσιακή του 
κατάσταση στο Δήμο. 

• Διεκπεραιώνει κάθε υπόθεση που έχει σχέση με τη 
συνταξιοδότηση του προαναφερομένου προσωπικού και 
την καταβολή της προβλεπόμενης από το νόμο αποζη¬ 
μίωσης. 

• Τέλος εκδίδει ή κοινοποιεί εγκυκλίους που ανα- 
φέρονται στην υπηρεσιακή κατάσταση του προσωπικού 
αυτού και το ενημερώνει για τα προγράμματα επιμόρφω¬ 
σής του. 

• Επιμελείται της τήρησης και διαφύλαξης των ασφα¬ 
λιστικών βιβλιαρίων όλων των εργαζομένων στο Δήμο, 
ασφαλισμένων στο ΙΚΑ. 

• Μεριμνά για την ενημέρωση των ατομικών φακέλλων 
του προσωπικού. 

• Φροντίζει για την καταβολή των ασφαλιστικών εισφο¬ 
ρών. 

• Αλληλογραφεί με κάθε υπηρεσία σχετικά με μι- 
σθολογικά θέματα. 

• Συντάσσει τις μισθοδοτικές καταστάσεις όλου του 
προσωπικού του Δήμου με βάση τα παραστατικά στοιχεία 
που του κοινοποιούνται από τα Τμήματά του, σύ μφωνα με 
τα στοιχεία των δελτίων παρουσίας τα οποία θα 
υπογράφονται από τους Προϊσταμένους για την βεβαίω¬ 
ση της εργασίας. 

• Οι καταστάσεις αυτές συντάσσονται κατά την Δ/νση, 
Τμήμα ή Υπηρεσία, σύμφωνα με τους Κ.Α. του 
προϋπολογισμού, υπογράφονται από τους αρμόδιους 
κατά περίπτωση Προϊσταμένους και θεωρούνται από το 
Δήμαρχο. 

• Παρακολουθεί τη μισθοδοτική κατάσταση όλων των 
εργαζομένων στο Δήμο και εκδίδει τις σχετικές βεβαιώ¬ 
σεις και πιστοποιητικά, οσάκις ζητούνται. 

• Τηρεί μισθολογικό μητρώο για κάθε εργαζόμενο και 
τα σχετικά ευρετήρια. 

• Τηρεί ακόμα βοηθητικούς φακέλλους και βιβλία τα 
οποία κατά την κρίση του Προϊσταμένου κρίνονται ανα¬ 
γκαία για την εύρρυθμη λειτουργία του Τμήματος. 

• Εκδίδει στο τέλος του χρόνου τις βεβαιώσεις 
αποδοχών του άρθρου 70 παρ. 3 του Ν.Σ. 3323/55 και 
συντάσσει τους αναλυτικούς πίνακες με τα στοιχεία των 
δικαιούχων και τα ποσά των αμοιβών κ.λπ. που καταβλή¬ 
θηκαν ολόκληρο το χρόνο στο προσωπικό. 

• Αντίγραφα των παραπάνω βεβαιώσεων και τους ανα¬ 
λυτικούς πίνακες υποβάλλει εντός των νομίμων προθε¬ 
σμιών στην Οικονομική Διεύθυνση του Δήμου για τη 
σύνταξη και υποβολή στην Εφορία της οριστικής δήλω¬ 
σης Φ.Μ.Υ. 

Ε. ΚΑΘΗΚΟΝΤΑ ΒΟΗΘΗΤΙΚΟΥ ΠΡΟΣΩΠΙΚΟΥ ΥΠΟ¬ 
ΧΡΕΩΣΕΙΣ ΚΛΗΤΗΡΑ 

• Ο κλητήρας μεταφέρει την αλληλογραφία που διαβι¬ 
βάζεται με το Ταχυδρομείο από υπηρεσία σε υπηρεσία. 

• Εκτελεί κάθε εργασία που του ανατίθεται σχετική με 
τη διαβίβαση και παραλαβή εγγράφων του Δήμου και 
επίδοση στους δημότες ή διάφορες Αρχές, εγγράφων 
του Δήμου ή άλλων Υπηρεσιών. 


• Χειρίζεται τα φωτοτυπικά μηχανήματα και μεριμνά 
για τη συντήρηση και κανονική λειτουργία τους. 

• Οφείλει να παρίσταται στις συνεδριάσεις του Δ.Σ 
προσερχόμενος ενωρίτερα από την ώρα έναρξής τους 
και αποχωρώντας τελευταίος. 

• Ο κλητήρας δεν αποχωρεί από την υπηρεσία πριν να 
ελέγξει και διαπιστώσει ότι έχουν ασφαλιστείτα γραφεία, 
οι βιβλιοθήκες, τα αρχεία κ.λπ. ότι έχουν κλεισθεί καλά οι 
πόρτες και τα παράθυρα. 

• Κατά τις ώρες εργασίας (υπηρεσίας) απαγορεύεται 
να απασχολείται στην εξυπηρέτηση ιδιωτικών αναγκών 
του προσωπικού του Δήμου. Προσφέρει τις υπηρεσίες 
τους στο Πρωτόκολλο, στη διεκπεραίωση και αρχειοθέ¬ 
τηση της αλληλογραφίας του Δήμου. 

• Εκτελεί, τελικά κάθε εργασία που προσιδιάζει στη φύ¬ 
ση των καθηκόντων του και επιβάλλεται από τις υπηρε¬ 
σιακές ανάγκες. 

ΥΠΟΧΡΕΩΣΕΙΣ ΚΑΘΑΡΙΣΤΡΙΩΝ 

• Οι καθαρίστριες φροντίζουν για την καθαριότητα των 

Δημοτικών Καταστημάτων. 

ΣΤ. ΘΕΜΑΤΑ ΕΠΙΜΟΡΦΩΣΗΣ ΠΡΟΣΩΠΙΚΟΥ: 

• Η υποχρεωτική εισαγωγική εκπαίδευση των νεοδιορι- 
ζομένων υπαλλήλων (πληντης κατηγορίας ΥΕ), που γίνε¬ 
ται μέσα στο πρώτο οκτάμηνο από τον διορισμό τους από 
το Εθνικό Κέντρο Δημόσιας Διοίκησης, σύμφωνα με τις 
διατάξεις της παρ. 2 του άρθρου 19 του Ν. 2738/99. 

• Η τήρηση των διαδικασιών συμμετοχής του προσω¬ 
πικού σε επιμορφωτικά σεμινάρια. 

• Η τήρηση των διαδικασιών συμμετοχής του προσω¬ 
πικού σε εκπαιδευτικά προγράμματα εκπαίδευσης και 
επιμόρφωσης που γίνονται από το Εθνικό Κέντρο Δημό¬ 
σιας Διοίκησης και από άλλους σχετικούς φορείς. 

• Φροντίζει για τη διοργάνωση σεμιναρίων για την ενη¬ 
μέρωση του προσωπικού για τους νέους νόμους και εγκυ¬ 
κλίους, που εκδίδονται και αφορούν αρμοδιότητες και θέ¬ 
ματα του Δήμου και του προσωπικού αυτού, ιδίως για θέ¬ 
ματα οικονομικά, διοικητικά, αποδοχών, συνταξιοδοτικών 
ρυθμίσεων, ασφαλιστικά κ.λπ. 

Ζ. ΘΕΜΑΤΑ ΔΗΜΟΤΙΚΗΣ ΚΑΤΑΣΤΑΣΗΣ 

• Η τήρηση βιβλίων Δημοτολογίων. 

• Οι εγγραφές νέων δημοτών λόγω μεταδημοτεύσεως 
από άλλους Δήμους ή Κοινότητες. 

• Οι μεταβολές Δημοτολογίου από οποιαδήποτε αιτία. 

• Η τήρηση βιβλίου πληθυσμού, ευρετηρίου δημοτολο¬ 
γίου καθώς και η τήρηση και ενημέρωση οικογενειακών 
καρτελών δημοτολογίου. 

• Η διενέργεια προβλεπομένων διαδικασιών για την εγ¬ 
γραφή αδήλωτων, η εξακρίβωση ιθαγένειας αυτών κα¬ 
θώς και η διόρθωση των κάθε είδους εσφαλμένων εγγρα¬ 
φών στα Δημοτολόγια. 

• Η επιμέλεια για την καλή διατήρηση και ασφαλή φύ¬ 
λαξη των Δημοτολογίων, καρτών και φακέλλων. 

• Η εισαγωγή όλων των στοιχείων του Δημοτολογίου 
στους Η/Υ καθώς και η εκτύπωση αποφάσεων από Η/Υ. 

• Η σύνταξη ετησίου μητρώου Αρρένων. 

• Η εγγραφή αδήλωτων και αλλοδαπών που αποκτούν 
την Ελληνική Ιθαγένεια. 

• Η διαγραφή λόγω θανάτου, απώλειας Ελληνικής Ιθα¬ 
γένειας, ανυπαρξίας και απόκτηση ξένης Ιθαγένειας. 

• Η διόρθωση επωνύμων, κυρίων ονομάτων, πατρωνύ¬ 
μων, μητρωνύμων, τόπου γεννήσεως, αλλαγών στοιχείων 
λόγω υιοθεσίας κ.λπ. 

• Η έκδοση πιστοποιητικών κάθε τύπου. 

• Η αρχειοθέτηση εγγράφων και γενικών μεταβολών 
στα ετήσια Μητρώα. 

• Η σύνταξη ετησίου πίνακα στρατευσίμων. 

• Η εισαγωγή όλων των στοιχείων του γραφείου Μη¬ 
τρώων Αρρένων και Στρατολογίας στους Η/Υ καθώς και η 
εκτύπωσή τους. 

• Η έκδοση πιστοποιητικών ιθαγένειας για κάθε χρήση, 
πιστοποιητικών γέννησης και οικογενειακής κατάστασης, 
εγγυτέρων συγγενών, σχολικής χρήσης, εκλογικής χρή¬ 
σης, κ.λπ. 

• Η συγκέντρωση και η υποβολή αρμοδίως δι- 
καιολογητικών που απαιτούνται για την εγγραφή 
δημοτών στους εκλογικούς καταλόγους. 

• Η προετοιμασία, η συγκέντρωση και η διανομή του 
εκλογικού υλικού. 

• Η ενέργεια εργασίας που έχει σχέση με τις εκλογές. 

• Η τήρηση των ληξιαρχικών βιβλίων (γεννήσεων, γό¬ 
μων, θανάτων, εκθέσεων) και η καταχώρηση σ’ αυτά των 
αντιστοίχων. 

• Η τήρηση πρωτοκόλλου αιτήσεων και ευρετηρίων. 

• Η τήρηση φακέλλων και υποφακέλλων των δηλου- 
μένων ληξιαρχικών γεγονότων, δικαστικών αποφάσεων 
και εκθέσεων επιθεωρήσεων ληξιαρχείου. 

• Η παραλαβή της σχετικής με το Ληξιαρχείο αλ¬ 
ληλογραφίας, η μέριμνα για την άμεση ενέργειά της, κα¬ 
θώς και η τήρηση αρχείου αυτής. 

• Η καταχώρηση στα βιβλία κάθε μεταβολής επί των 
ληξιαρχικών πράξεων, με βάση δικαστικές αποφάσεις, 
αποφάσεις Νομαρχίας και εντολών εισαγγελικής αρχής. 

• Η σύνταξη ετησίων καταστάσεων με αποσπάσματα 
πράξεων γεννήσεων και η διαβίβαση αυτών στο αρμόδιο 
γραφείο για την σύνταξη του ετησίου Μητρώου Αρρένων. 

• Η αποστολή αυτεπάγγελτα στις διάφορες αρχές των 
απαιτουμένων μηνιαίων καταστάσεων καθώς και αντι¬ 
γράφων των συντασσομένων πράξεων. 

• Η ενέργεια κάθε υπηρεσίας ληξιαρχικής φύσεως και 
η ευθύνη για την εφαρμογή της αντίστοιχης νομοθεσίας. 

• Η παρακολούθηση της νομοθεσίας περί ληξιαρχείων. 

• Η τήρηση προωτοκόλλου αιτήσεων για την τέλεση 
πολιτικών γάμων και αρχείου. 

• Η τήρηση βιβλίων τέλεσης, εκδιδομένων αδειών και 
καταχώρησης πολιτικών γάμων. 

• Η ενέργεια κάθε διαδικασίας παραλαβής δικαιολογη- 
τικών έκδοσης αδειών πολιτικών γάμων. 

3. Τμήμα Κέντρου Εξυπηρέτησης Πολιτών 

Οι αρμοδιότητες του Τμήματος αυτού είναι: 

• Η παροχή διοικητικών πληροφοριών και η διεκπεραί¬ 
ωση των υποθέσεων των πολιτών από την υποβολή της αί¬ 
τησης μέχρι την έκδοση της τελικής πράξης σε συνεργα¬ 
σία με τις καθ’ ύλης αρμόδιες υπηρεσίες. 

• Η ενημέρωση και πληροφόρηση των πολιτών για τις 
ενέργειες που απαιτούνται για τη διεκπεραίωση διοικητι¬ 
κών υποθέσεων. 

• Η παραλαβή αιτήσεων πολιτών, για τη διεκπεραίωση 
υποθέσεών τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 

• Η διάθεση για διευκόλυνσή τους έντυπων αιτήσεων 
κατά το άρθρο 3 παρ. 3 του Κώδικα Διοικητικής Διαδικα¬ 
σίας (Ν. 2690/1999). 

• Ο έλεγχος της πληρότητας των αιτήσεων των πολι¬ 
τών και σε περίπτωση που για τη διεκπεραίωση της υπό¬ 
θεσης απαιτούνται δικαιολογητικά, που δεν υποβάλ¬ 


λονται μαζί με την αίτηση, τα αναζητά και τα παραλαμ- 
βάνει με οποιονδήποτε πρόσφορο τρόπο από τις αρμό¬ 
διες υπηρεσίες, μετά από σχετική εξουσιοδότηση των 
πολιτών. 

• Διαβίβαση των φακέλλων (πλήρεις φάκελλοι) των 
υποθέσεων των πολιτών, στην αρμόδια για τη διεκπεραί¬ 
ωσή τους υπηρεσία, με οποιονδήποτε πρόσφορο τρόπο. 
Το τελικό έγγραφο αποστέλλεται από την αρμόδια υπη¬ 
ρεσία και πάλι στο Κ.Ε.Π. υποβολής της αρχικής αίτησης, 
από το οποίο το παραλαμβάνει ο πολίτης ή του αποστέλ- 
λεται από το Κ.Ε.Π. στη διεύθυνση που έχει δηλωθεί με 
συστημένη επιστολή και με αντικαταβολή. 

Επιπλέον παρέχει και τις εξής υπηρεσίες: 

• Επικύρωση διοικητικών εγγράφων. 

• Θεώρηση γνησίου υπογραφής. 

• Χορήγηση παραβολών και υπεύθυνων δηλώσεων. 

• Χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ3. 

• Τηρεί τα σχετικά με τη διακίνηση των ανωτέρω ανα- 
φερόμενων αιτήσεων πολιτών στατιστικά στοιχεία, υποδέ¬ 
χεται και διαχειρίζεται τα παράπονα και τις προτάσεις των 
πολιτών για βελτιώσεις των διοικητικών διαδικασιών 

ΑΡΘΡΟ 7 

ΑΡΜΟΔΙΟΤΗΤΕΣ ΤΜΗΜΑΤΩΝ ΔΙΕΥΘΥΝΣΗΣ 
ΟΙΚΟΝΟΜΙΚΟΥ ΠΡΟΓΡΑΜΜΑΤΙΣΜΟΥ 

1. Τμήμα Λογιστηρίου και Εσόδων 

Α. Διαχείριση δαπανών 

• Φροντίζει για την έγκριση, εκκαθάριση των εντολών 
πληρωμής, κάθε δαπάνης του Δήμου. 

• Ειδικότερα παραλαμβάνει, καταχωρεί σε ειδικό βι¬ 
βλίο Αναλαμβανομένων Υποχρεώσεων και ελέγχει τα δι- 
καιολογητικά πληρωμής κάθε δαπάνης προς διαπίστωση 
του νομίμου και κανονικού ή όχι αυτής. 

• Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης χρηματικού εντάλματος 
(Χ.Ε.). 

• Εκδίδει τα σχετικά Χ.Ε. πληρωμής κατά σειρά παρα¬ 
λαβής των παραστατικών στοιχείων πληρωμής στα ονό¬ 
ματα των δικαιούχων και στα όρια πιστώσεων του 
προϋπολογισμού, τα οποία προσυπογράφονται από τον 
αρμόδιο υπάλληλο και ακολούθως υπογράφονται από 
τον Π ροϊστάμενο το υ Τμή ματος σύ μφωνα με τις διατάξεις 
του Δημόσιου Λογιστικού των ΟΤΑ (17-5/15-6-1959 Β.Δ.). 

• Τηρεί βιβλίο καθημερινώς εκδιδομένων Χ.Ε. πληρω¬ 
μής. 

• Μεριμνά για την έγκαιρη διαβίβαση των Χ.Ε. στη Τα¬ 
μειακή Υπηρεσία και καταχωρεί αυτά στο σχετικό βιβλίο 
διεκπεραίωσης. 

• Εισηγείται στην Δημαρχιακή Επιτροπή του Δήμου τη 
ψήφιση διάθεσης πιστώσεων. 

• Μεριμνά για την έκδοση Χ.Ε. προπληρωμής. 

• Ελέγχει τη νομιμότητα των δικαιολογητικών των 
αποδόσεωντωνΧ.Ε. προπληρωμής. 

• Επιμελείται για την παρακολούθηση της παγίας 
προκαταβολής και εξοφλεί κάθε μικροδαπάνη που 
μπορεί να πληρωθεί από αυτή, συγκεντρώνει δε τα 
απαιτούμενα δικαιολογητικά των δαπανών αυτών και 
προβαίνει στις απαιτούμενες ενέργειες για την αναπλή- 
ρωση της παγίας προκαταβολής. 

• Χορηγεί σχετικές βεβαιώσεις για αποδοχές ερ¬ 
γαζομένων και βεβαιώσεις παρακράτησης φόρων στους 
δικαιούχους. 

• Εφαρμόζει το διπλογραφικό λογιστικό σύστημα σύμ¬ 
φωνα με το Π.Δ. 315/1999 που διέπει στους ΟΤΑ και συ¬ 
γκεκριμένα επιμελείται: 

• Για τη θεώρηση από την αρμόδια φορολογική αρχή 
των βιβλίων και στοιχείων που προβλέπονται από την 
φορολογική νομοθεσία ή από άλλες διατάξεις και 
αφορούν στα λογιστικά βιβλία Γ' κατηγορίας του Κ.Β.Σ. 
του Π.Δ. 186/1992, όπως ισχύει κάθε φορά. 

• Για λογιστικοποίηση, με διπλογραφικό τρόπο, των 
λογιστικών γεγονότων που αφορούν το Δήμο Φιλοθέης, 
με βάση τα λαμβανόμενα παραστατικά τα οποία 
προηγουμένως θα έχουν ελεγχθεί ως προς την ορθότητα 
και ακρίβεια των αριθμητικών πράξεων. 

• Για την καταχώρηση των δεδομένων των ημερολο¬ 
γιακών εγγράφων στους λογαριασμούς που προβλέ- 
πονται από το ΚΛΑΔΙΚΟ ΛΟΓΙΣΤΙΚΟ ΣΧΕΔΙΟ για τους ΟΤΑ 
πρώτου βαθμού. 

• Για την καταχώρηση των λογιστικών γεγονότων 
στους λογαριασμούς της Γενικής Λογιστικής, της Αναλυ¬ 
τικής Λογιστικής και του Δημοσίου Λογιστικού σε ημερή¬ 
σια βάση. 

• Για τη λογιστικοποίηση των δεδομένων των χρονικών 
τακτοποιήσεων των αγορών, των εξόδων, των εσόδων και 
των εκτάκτων αποτελεσμάτων στο τέλος κάθε μήνα. 

• Για την έκδοση μηνιαίων λογιστικών καταστάσεων 
ΙΣΟΛΟΓΙΣΜΟΥ - ΛΟΓΑΡΙΑΣΜΟΥ ΑΠΟΤΕΛΕΣΜΑΤΩΝ - 
ΠΡΟΫΠΟΛΟΓΙΣΜΟΥ / ΑΠΟΛΟΓΙΣΜΟΥ μέσα στο πρώτο 
Ιδήμερο του επόμενου μήνα. 

• Για την κατάρτιση και υποβολή των καταστάσεων 
φορολογικών στοιχείων που προβλέπονται από τη 
Νομοθεσία, καθώς και των φορολογικών δηλώσεων που 
αφορούν το Δήμο. 

• Η παροχή πληροφοριακών στοιχείων στις δημοτικές 
αρχές με τις απαιτήσεις ή υποχρεώσεις του Δήμου, όταν 
ζητούνται. 

• Η συγκέντρωση στοιχείων από τις διάφορες υπηρε¬ 
σίες του Δήμου, η διερεύνηση και κατάρτιση των ετησίων 
προϋπολογισμών δαπανών λειτουργίας των υπηρεσιών 
του και των αντιστοίχων προϋπολογισμών εσόδων του 
Δήμου. 

• Η παροχή στοιχείων για τη κατάρτιση των ετησίων 
προϋπολογισμών δράσης και χρηματοδότησης του 
Δήμου σε αντιστοιχία προς τα ετήσια προγράμματα δρά¬ 
σης του Δήμου. 

• Η συνεργασία με όλα τα Τμήματα της Δ/νσης για την 
κατάρτιση και εισήγηση του συνολικού ετήσιου 
προϋπολογισμού δράσης και λειτουργίας του Δήμου. 

• Η προώθηση του προϋπολογισμού προς έγκριση 
σύμφωνα με τις ισχύουσες διατάξεις. 

• Η τήρηση των διαδικασιών και αρχείων και πα¬ 
ρακολούθηση της εξέλιξης των προηγούμενων 
προϋπολογισμών. 

• Η εξαγωγή των αποκλίσεων μεταξύ των προϋπολογι- 
σθέντων και απολογιστικών μεγεθών. 

• Η διερμήνευση των αποκλίσεων και εισήγηση διορ¬ 
θωτικών ενεργειών. 

• Η σύνταξη του ετήσιου απολογισμού του Δήμου. 

• Η παρακολούθηση γενικά της πορείας της εκτέλεσης 
του προϋπολογισμού εσόδων και εξόδων, η εισήγηση της 
αναμόρφωσης αυτού με την εγγραφή νέων κωδικών εσό¬ 


δων και εξόδων ή την αύξηση ή μείωση αντίστοιχα των 
εσόδων και των εξόδων. 

• Η σύνταξη των τυχόν αναμορφώσεων του 
προϋπολογισμού. 

• Η συγκέντρωση και ένταξη στο μηχανογραφικό δι¬ 
πλογραφικό σύστημα όλων των στοιχείων υλοποίησης 
του προϋπολογισμού. 

• Η τήρηση αρχείου ετήσιων απολογισμών του Δήμου. 

• Γενικά η παροχή στη Δημοτική Αρχή κάθε οικονομι¬ 
κού στοιχείου που ζητείται κατά τη πορεία του 
προϋπολογισμού. 

Β. ΔΙΑΧΕΙΡΙΣΗ ΕΣΟΔΩΝ 

• Η διαμόρφωση και παρακολούθηση των ταμειακών 
προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Η ενημέρωση της Διεύθυνσης για την εξέλιξη των τα¬ 
μειακών προγραμμάτων. 

• Η παρακολούθηση εν γένει των νόμων, διαταγμάτων 
κ.λπ. που αναφέρονται στο αντικείμενό του. 

• Η παρακολούθηση των επιχορηγήσεων για τα 
διάφορα έργα και η διατήρηση των αντίστοιχων αρχείων. 

• Η ευθύνη της βεβαίωσης κάθε δημοτικού φόρου, 
τέλους και δικαιώματος. 

• Ο έλεγχος και η παρακολούθηση της βεβαίωσης και 
είσπραξης των τελών καθαριότητας και φωτισμού. 

• Η ευθύνη για τον έλεγχο των στοιχείων βεβαίωσης 
κάθε δημοτικής προσόδου, η αποστολή στο ταμείο που 
ασκεί τη διαχείριση του Δήμου των οικείων βεβαιωτικών 
καταστάσεων, χρηματικών καταλόγων κ.λπ. 

• Η παρακολούθηση, απόδοση από το Δημόσιο των 
συνεισπραττομένων φόρων και τελών. 

• Η παρακολούθηση και η διενέργεια κάθε εργασίας 
για την έγκαιρη απόδοση στο Δήμο των χορηγουμένων 
από το Δημόσιο ή από οποιαδήποτε άλλη πηγή παροχών 
εισφορών και οικονομικών ενισχύσεων. 

• Η διενέργεια κάθε εργασίας για την τελική βεβαίωση 
όλων των οίκοθεν βεβαιουμένων εσόδων του Δήμου. 

• Η επιμέλεια για την σύμφωνα με τον νόμο κοινοποίη¬ 
ση των κάθε είδους εγγράφων, προσκλήσεων και 
ειδοποιήσεων που αφορούν τη βεβαίωση των δημοτικών 
εσόδων, περιλαμβανομένων καιτων αποφάσεωντου Δ.Σ., 
επί των συμβιβαστικών γνωμοδοτήσεων των οικείων επι¬ 
τροπών. 

• Η διενέργεια κάθε εργασίας για την πραγματοποίηση 
των συναπτομένων από το Δήμο δανείων, η παρακολού¬ 
θηση για την χορήγησή τους και η ενημέρωση τωντηρου- 
μένων σχετικών βιβλίων. 

• Η συγκέντρωση και χορήγηση στο λογιστήριο σε 
συνεργασία με την Τ.Υ. των αναγκαίων στοιχείων για την 
απόδοση τόσο της γενόμενης υπέρ της ΕΥΔΑΠ παρα¬ 
κράτησης κατά την εκτέλεση των έργων αποχέτευσης 
όσο και του υπέρ του Δήμου εισπραττόμενου ποσοστού 
επί των τελών σύνδεσης (Ν. 10068/80). 

• Η παροχή των απαραιτήτων στοιχείων στους φορείς 
εισπράξεως των Δημοτικών προσόδων. 

• Η παροχή των στοιχείων για την σύνταξη του ετήσιου 
προϋπολογισμού εσόδων του Δήμου καθώς και των 
αναμορφώσεων αυτού στην διάρκεια του έτους. 

• Η σύνταξη παραστατικών στοιχείων για την κατάρτι¬ 
ση χρηματικών καταλόγων τελών καθαριότητας και φωτι¬ 
σμού των υπόχρεων που βεβαιώνονται μέσω ταμειακής 
υπηρεσίας. 




ΦΕΚ1271 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18029 


• Η παραλαβή, η αρχειοθέτηση και ο έλεγχος των 
υπευθύνων δηλώσεων που προβλέπει ο νόμος. 

• Η εκτέλεση κάθε προπαρασκευαστικής εργασίας 
που αφορά διαγραφή βεβαιωθέντων ή αχρεωστήτως ει- 
σπραχθέντων φόρων, τελών ή δικαιωμάτων και η κατάρ¬ 
τιση των οικείων πινάκων διαγραφής ή επιστροφής. 

• Η ενυπόγραφη ενημέρωση στο Δήμαρχο για κάθε με¬ 
ταβολή που πρέπει να επέλθει στους φορολογικούς κα¬ 
ταλόγους. 

• Η διενέργεια κάθε προπαρασκευαστικής εργασίας 
για συγκρότηση επιτροπών συμβιβασμού επίλυσης 
φορολογικών διαφορών επί των δημοτικών φορολογιών 
και η παροχή κάθε χρήσιμου στοιχείου σε αυτές για δι¬ 
καιότερη επίλυση των διαφορών. 

• Η διενέργεια κάθε εργασίας για την υποβοήθηση των 
Διοικητικών δικαστηρίων στο έργο της επίλυσης των 
φορολογικών διαφορών ανάμεσα στους φορολογου- 
μένους του Δήμου και σ’ αυτόν εκτελώντας κάθε φορά 
την ισχύουσα σχετική νομοθεσία. 

• Η παροχή πληροφοριών για τους επιβαλλόμενους 
φόρους, τέλη και δικαιώματα σε κάθε υπόχρεο και η ενη¬ 
μέρωση αυτών για τις υποχρεώσεις των, προς το Δήμο 
από οποιαδήποτε αιτία. 

• Η τήρηση μητρώου φορολογουμένων. 

• Η τήρηση πρωτοκόλλου καταθέσεως των ενδίκων μέ¬ 
σων. 

• Η επιμέλεια της συγκέντρωσης των απαιτούμενων 
στοιχείων, από τα αρμόδια γραφεία του τμήματος για την 
αντίκρουση των ισχυρισμών των προσφευγόντων με τη 
σύνταξη σχετικής έκθεσης. 

• Η άμεση ενημέρωση του Ταμείου για την άσκηση 
ενδίκων μέσων κατά των φορολογικών εγγραφών, καθώς 
και η ενημέρωση του για το αποτέλεσμα τους μετά την έκ¬ 
δοση οριστικών αποφάσεων. 

• Η επιμέλεια της παραπομπής των προσφυγών, που 
ζητούν συμβιβαστική επίλυση, στις αρμόδιες επιτροπές. 

• Η φροντίδα για την έγκαιρη αποστολή για έγκριση αυ¬ 
τών που αποτέλεσαν αντικείμενο συμβιβασμού στο Δ.Σ. 
καθώς και η φροντίδα για την αποστολή στα Διοικητικά Δι¬ 
καστήρια αυτών για τις οποίες δεν επήλθε συμβιβασμός 
ή δεν ζητήθηκε συμβιβασμός από την επιτροπή. 

• Η τήρηση του γενικού αρχείου των διοικητικών δικα¬ 
στηρίων (δηλαδή αρχείου δικογραφιών, δικαιολογητικών 
και πρωτοτύπων αποφάσεων). 

• Η παραλαβή των αποφάσεων των Διοικητικών Δικα¬ 
στηρίων και η φροντίδα για τη συνέχιση ή όχι των ενδίκων 
μέσων με τη συνεργασία του Νομικού Συμβούλου και της 
Δημαρχιακής Επιτροπής κατά περίπτωση. 

• Η φροντίδα για την αντιπροσώπευση του Δημάρχου 
στα Διοικητικά Δικαστήρια για υποστήριξη των οικονομι¬ 
κών συμφερόντων του Δήμου. 

• Η επιμέλεια της έγκαιρης λήψης των αποφάσεων Δ.Σ. 
και Δημάρχου για τη συγκρότηση της επιτροπής συμβι¬ 
βασμού. 

• Η διεκπεραίωση κάθε αλληλογραφίας σχετικής με τα 
Διοικητικά Δικαστήρια και την επιτροπή Συμβιβασμού. 

• Η κοινοποίηση αποσπάσματος φορολογικού κατα¬ 
λόγου στους φορολογούμενους καθώς και των προσκλή¬ 
σεων και αποφάσεων της επιτροπής Συμβιβασμού όπου 
απαιτείται. 

• Η μέριμνα για την έγκαιρη απόδοση προκαταβολών 
και εκκαθαρίσεων από τη ΔΕΗ. 

• Ο υπολογισμός του τέλους κατάληψης κοινοχρή¬ 


στων χώρων σύμφωνα με τις διατάξεις της κείμενης 
νομοθεσίας και των σχετικών αποφάσεων του Δ.Σ. και η 
έκδοση αδειών κατάληψης πεζοδρομίων όπου προβλέ- 
πονται. 

• Η παραλαβή των εκθέσεων ελέγχου των αρμοδίων 
οργάνων και η ενέργεια ελέγχου όσον αφορά την έκταση 
των χώρων που χρησιμοποιούνται, για την εν συνεχεία 
χρέωση των τελών με το πρόστιμο που προβλέπει ο 
νόμος, κατόπιν αποφάσεων του Δημάρχου σε περίπτωση 
διαπιστώσεως χρήσεως κοινοχρήστου χώρου χωρίς 
άδεια ή υπερβάσεως σε έκταση της χορηγηθείσας άδει¬ 
ας. 

• Η παραλαβή και ο έλεγχος των αιτήσεων - δηλώσεων 
των ενδιαφερομένων για διαφημίσεις, ή μέριμνα για την 
έκδοση των σχετικών αδειών, ο υπολογισμός του τέλους 
σύμφωνα με την κείμενη νομοθεσία καιτις αποφάσειςτου 
Δ.Σ. και η ενημέρωση του σχετικού βιβλίου αδειών. 

• Η παραλαβή των εκθέσεων ελέγχου των αρμοδίων 
οργάνων και η αξιολόγησή τους για τη χρέωση αυτών που 
έκαναν αυθαίρετα διαφημίσεις. 

• Η σύνταξη παραστατικών στοιχείων για την κατάρτι¬ 
ση των χρηματικών καταλόγων, βάσει των διατάξεων της 
κείμενης νομοθεσίας. 

• Η παραλαβή και η ταξινόμηση σύμφωνα με το Νόμο, 
των παραβολών παράβασης του Κ.Ο.Κ. τα οποία, με ειδι¬ 
κές καταστάσεις στέλνονται για την έκδοση Χ.Ε. για την 
απόδοση των ποσών των παραβάσεων στο Δήμο. 

• Η ταξινόμηση των ανεξόφλητων εκθέσεων ελέγχου 
του Κ.Ο.Κ., η φροντίδα για την εύρεση μέσω Υπουργείου 
ή Αστυνομίας, των στοιχείων των παραβατών που τυχόν 
λείπουν και η επιμέλεια της βεβαιώσεως του προστίμου. 

• Η έκδοση των δελτίων φορολογικής ενημερότητας 
που προβλέπονται από το Νόμο. 

• Η παραλαβή των καταστάσεων υπολογισμού κό¬ 
στους κατασκευής πλακοστρώσεων - κρασπεδορείθρων 
από τηνΤεχνική Υπηρεσία του Δήμου και η συνεργασία με 
τους αρμόδιους υπαλλήλους ελέγχου, η φροντίδα της μέ¬ 
τρησης των κατασκευών κατά ακίνητο και η ανεύρεση των 
υπόχρεων ιδιοκτητών. 

• Η σύνταξη και η αποστολή για θεώρηση των αναλυτι¬ 
κών καταστάσεων των υπόχρεων κατασκευής 
πλακοστρώσεων κρασπεδορείθρων και η επιμέλεια της 
βεβαιώσεως των δόσεων. 

• Η έκδοση των βεβαιωτικών σημειωμάτωντων οίκοθεν 
εισπράξεων των υπόχρεων όταν αυτό απαιτείται. 

• Η παραλαβή από την Τ.Υ. του Δήμου των εκδιδομέ- 
νων λογαριασμών της δαπάνης που αναλογεί στους 
ιδιοκτήτες των παρόδιων ακινήτων κατασκευής αγωγών 
αποχέτευσης και εξωτερικής διακλάδωσης και η ταξινό¬ 
μησή τους κατά πρόγραμμα αποχέτευσης, συντάσ- 
σοντας σχετικές καρτέλες. 

• Η έκδοση των υπηρεσιακών σημειωμάτων των 
οίκοθεν εισπράξεων από προκαταβολές κατασκευής 
αγωγών και εξοφλήσεων δαπανών εξωτερικών διακλα¬ 
δώσεων. 

• Η έκδοση ειδικών υπηρεσιακών σημειωμάτων προς 
την Τ.Υ. του Δήμου για όσους πλήρωσαν και δικαιούνται 
σύνδεσης. 

• Η σύνταξη της μηνιαίας κατάστασης όλων των 
οίκοθεν εισπράξεων και η διαβίβασή της στο Ταμείο. 

Γ. ΔΙΑΧΕΙΡΙΣΗ ΔΗΜΟΤΙΚΗΣ ΠΕΡΙΟΥΣΙΑΣ 

• Η συγκέντρωση κάθετίτλουτης ακινήτου, κινητής και 

κοινόχρηστης περιουσίας του Δήμου και η σύνταξη σχε¬ 
τικού σχεδιαγράμματος για κάθε ακίνητο με τη συνεργα¬ 
σία της Τ.Υ. 

• Η κατάρτιση φακέλλου για κάθε ακίνητο, που περι¬ 
λαμβάνει όλα τα στοιχεία που θεμελιώνουν κυριότητα 
νομής και κατοχής τους από το Δήμο. 

• Η ετήσια απογραφή για έλεγχο και ενημέρωση των οι¬ 
κείων φακέλλων και καρτελών των ακινήτων που υπό- 
κεινται στη φορολογία, η εισφορά και η ανεύρεση στοι¬ 
χείων αγνώστων ιδιοκτητών ακινήτων σε συνεργασία με 
την Ειδική Υπηρεσία. 

• Η παραλαβή και η καταχώρηση σε ειδικό βιβλίο των 
υπευθύνων δηλώσεων των ακινήτων που υποβάλλονται 
σύμφωνα με το Νόμο. 

• Η σύνταξη και υποβολή, εμπρόθεσμα στις εκτιμητι- 
κές επιτροπές αναλυτικών καταστάσεων των ακινήτων 
που χρειάζονται εκτίμηση. 

• Η περιφρούρηση των δικαιωμάτων κυριότητας, 
νομής και κατοχής από το Δήμο της ακινήτου περιουσίας. 

• Η κατάρτιση ιδιαιτέρου φακέλλου για κάθε κοινόχρη¬ 
στο χώρο με όλα τα στοιχεία αυτού. 

• Η τήρηση αρχείου των κληροδοτημάτων, η μέριμνα 
για την αξιοποίηση αυτών. 

• Η τήρηση αναγκαίων βιβλίων για την κινητή και ακίνη¬ 
τη περιουσία του Δήμου. 

• Η διενέργεια κάθε εργασίας για την κατάρτιση των 
όρων διακήρυξης γιατηνεκμίσθωση ή εκποίηση ακινήτων 
πραγμάτων του Δήμου, η επιμέλεια για την έγκρισή τους 
καθώς και η βεβαίωση των μισθωμάτων. 

• Η παρακολούθηση για την πιστή εφαρμογή των συμ¬ 
βάσεων. 

• Η εισήγηση στο Δήμαρχο συμφερουσών περιπτώσε¬ 
ων για την αγορά ακινήτων, με σκοπό την αύξηση της 
ακίνητης περιουσίας του Δήμου. 

• Η ενημέρωση του Δημάρχου για κάθε πράξη παρα¬ 
βίασης των δικαιωμάτων του Δήμου επί των ακινήτων του 
και η παρακολούθηση της έκβασης των κινουμένων επ’ 
αυτόν διοικητικών ή δικαστικών μέτρων. 

• Η διεκπεραίωση κάθε εργασίας για την ολοκλήρωση 
της απόκτησης κληροδοσιών και δωρεών ακινήτων. 

• Η διεκπεραίωση κάθε διοικητικής ενέργειας που 
αφορά σε στέγαση των δημοτικών υπηρεσιών, ή άλλων 
υπηρεσιών που τη στέγασή τους αναλαμβάνει ο Δήμος 
και επιλαμβάνεται των ρυθμίσεων κάθε θέματος που ανα¬ 
κύπτει από τις σχετικές για το σκοπό αυτό μισθώσεις. 

• Η εισήγηση και η επιμέλεια της άσκησης των αρ¬ 
μοδιοτήτων του άρθρου 263 του Π.Δ. 410/95 «Περί 
Δημοτικού και Κοινοτικού Κώδικα». 

Δ. ΘΕΜΑΤΑ ΧΟΡΗΓΗΣΗΣ ΑΔΕΙΩΝ ΚΑΤΑΣΤΗΜΑΤΩΝ 

• Η παραλαβή των σχετικών αιτήσεων και δικαιολογη- 
τικών για την χορήγηση αδειών ίδρυσης και λειτουργίας 
όλων των καταστημάτων - επιχειρήσεων και χρη¬ 
σιμοποίησης κοινοχρήστων χώρων, που οι όροι λειτουρ¬ 
γίας τους καθορίζονται από υγειονομικές διατάξεις. 

• Η ευθύνητωνδικαιολογητικώνγιατηνπληρότητατου 
φακέλλου. 

• Η συνεργασία με τις αρμόδιες υπηρεσίες για τον 
έλεγχο του δηλωθέντος εμβαδού του καταστήματος ή 
χώρου για τον καθορισμό των αντιστοίχων τελών και φό¬ 
ρων. 

• Η διαβίβαση σχετικού φακέλλου στην Τεχνική Υπηρε¬ 
σία. 


• Η διαβίβαση των σχετικών δικαιολογητικών στην 
Δ/νση Υγείας για τη σχετική γνωμάτευση και η διαβίβαση 
του φακέλλου με όλαταδικαιολογητικά στο Δ.Σ. για λήψη 
απόφασης μετά την επιστροφή τους. 

• Η φροντίδα για κλήση των κατόχων αδειών που έχουν 
προβεί σε 3 (τρεις) παραβάσεις αστυνομικών ή άλλων δια¬ 
τάξεων για κατάθεση απόψεών τους, πριν την επιβολή 
ποινής από το Δ.Σ. 

• Η φροντίδα για την αφαίρεση άδειας ή ακύρωση άδει¬ 
ας λειτουργίας καταστήματος μετά την σχετική απόφαση 
του Δ.Σ. 

Ε. ΘΕΜΑΤΑ ΕΚΤΕΛΕΣΗΣ ΠΡΟΜΗΘΕΙΩΝ 

• Φροντίζει για την προμήθεια όλων των υλικών, που 
χρειάζονται οι υπηρεσίες του Δήμου και ενεργεί τις πρά¬ 
ξεις που απαιτούνται μέχρι να υπογραφούν από τις αρμό¬ 
διες επιτροπές τα οριστικά πρωτόκολλα παραλαβής και 
να παραδοθούν στις αποθήκες του Δήμου τα παραπάνω 
είδη. 

• Μεριμνά για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες του Δήμου. 

• Διαβιβάζει στο Γενικό Χημείο του Κράτους για έλεγχο 
και αξιολόγηση τα είδη, για τα οποία υπάρχουν ειδικοί 
όροι στις σχετικές συμβάσεις. 

• Παρακολουθεί την κίνηση των τιμών της αγοράς και 
φροντίζει με πρόχειρους μειοδοτικούς διαγωνισμούς να 
πετυχαίνει τις καλύτερες τιμές. 

• Διεξαγάγει δημοπρασίες ή πρόχειρους διαγωνι¬ 
σμούς, μεριμνά για την δημοσίευση στον Ημερήσιο Τύπο 
των όρων διακήρυξης με καθορισμό της ημερομηνίας διε¬ 
ξαγωγής της δημοπρασίας. 

• Παρίσταται, με τον Προϊστάμενο στις συνεδριάσεις 
της Δ.Ε. και μεριμνά για την παραλαβή πρακτικών και 
αποφάσεων. 

• Συντάσσει συμβάσεις με τους προμηθευτές, μεριμνά 
για την κοινοποίησή τους στους αρμόδιους και πα¬ 
ρακολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες, 
την επιβολή ποινικής ρήτρας σε περίπτωση εκπροθέσμων 
παραδόσεων. 

• Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

• Τηρεί τα υπό του Νόμου προβλεπόμενα βιβλία και 
συντάσσει δελτία Εισαγωγής - Εξαγωγής. 

• Φροντίζει για την εκποίηση αχρήστων υλικών και μη¬ 
χανημάτων. 

3. Τμήμα Ταμιακής Υπηρεσίας. 

Διεξάγει κάθε εργασία σχετική με την επιμέλεια της βε¬ 
βαίωσης και είσπραξης πάντων των εσόδων του Δήμου 
και την τήρηση των προβλεπομένων λογιστικών βιβλίων. 

Ειδικότερα: 

• Ελέγχει τους βεβαιωτικούς καταλόγους ή χρημα¬ 
τικούς τίτλους εισπρακτέων εσόδων που παραλαμβάνει 
από την αρμόδια υπηρεσία του Δήμου ή άλλες αρμόδιες 
αρχές και εκδίδει μέσα στις νόμιμες προθεσμίες το 
αποδεικτικό παραλαβής εισπρακτέων το οποίο καταχω¬ 
ρεί στο βιβλίο εισπρακτέων εσόδων και αποστέλλει αντί¬ 
γραφο στην εντεταλμένη την βεβαίωση υπηρεσία. 

• Παραδίδει επί αποδείξει αντίγραφα των προς εί¬ 
σπραξη χρηματικών καταλόγων στους δημοτικούς ει- 
σπράκτορες, κατανέμει τους εισπρακτέους χρηματικούς 

τίτλους κατά είδος εσόδου και παρακολουθεί την είσπρα¬ 
ξή τους. 

• Ελέγχει τους συντασσόμενους από τους Δημοτικούς 
εισπράκτορες πίνακες για τα εκτός έδρας ή γραφείου ει- 
σπραττόμενα έσοδα. 

• Ενεργεί «οίκοθεν» τη βεβαίωση των αποδιδόμενων, 
με ειδικούς νόμους από το Δημόσιο, χορηγήσεων ή 
ποσοστών επί δημοσίων φόρων και γενικά κάθε εσόδου 
του οποίου η βεβαίωση και η είσπραξη συμπίπτει. 

• Ενεργεί «οίκοθεν» την βεβαίωση των εισπρατ- 
τομένων στο Ταμείο του Δήμου εσόδων με υπηρεσιακά 
βεβαιωτικά σημειώματα, ως και τις προσαυξήσεις εκ¬ 
προθέσμου καταβολής χρεών. 

• Πιστώνει τις μερίδες των οφειλετών, στους 
πρωτοτύπους τίτλους είσπραξης, για τα χρέη που πλή¬ 
ρωσαν και ενημερώνει την ατομική τους καρτέλα. 

• Καταρτίζει τις μηνιαίες, τριμηνιαίες και ετήσιες 
απολογιστικές καταστάσεις εισπραχθέντων και εισπρα¬ 
κτέων υπολοίπων κατά Κ.Α. και λογαριασμό εσόδων. 

• Ενεργεί τις εισπράξεις όλων των εσόδων του Δήμου 
βάσει αντιγράφων χρηματικών καταλόγων ή ενυπόγρα¬ 
φων βεβαιωτικών σημειωμάτων που εκδίδονται από την 
αρμόδια Δημοτική Υπηρεσία, αποκλειστικά και μόνο δια 
της έκδοσης διπλοτύπων θεωρημένων αποδείξεων ή μη¬ 
χανογραφημένων αποδείξεων ακολουθώντας την 
προβλεπόμενη νόμιμη διαδικασία. Η είσπραξη των εσό¬ 
δων ενεργείται εντός του γραφείου, αλλά και εκτός γρα¬ 
φείου (στον τόπο διαμονής ή εργασίας του υπόχρεου), 
όταν αυτό είναι αναγκαίο ή όταν με αυτόν τον τρόπο εξυ¬ 
πηρετούνται τα συμφέροντα του Δήμου. 

• Εκδίδει έγκαιρα τις ατομικές ειδοποιήσεις προς τους 
οφειλέτες και φροντίζει για την νομότυπη επίδοσή τους. 

• Εισηγείται τη λήψη αναγκαστικών μέτρων είσπραξης 
κατά των οφειλετών του Δήμου σύμφωνα με τον κώδικα 
είσπραξης Δημοσίων εσόδων (Ν.Δ. 356/74) και πα¬ 
ρακολουθεί την εξέλιξή τους. 

• Καταρτίζει στο τέλος κάθε οικονομικού έτους τον 
απολογισμό ως προς το σκέλος των εσόδων και εξόδων 
αυτού. 

• Ενεργεί τις νόμιμες διαγραφές των βεβαιωθέντων 
εσόδων του Δήμου. 

• Ενημερώνει τους φορολογικούς καταλόγους και επι¬ 
φέρει σε αυτούς τις νόμιμες φορολογικές μεταβολές, 
που προέρχονται από αποφάσεις αρμοδίων Επιτροπών ή 
Δικαστηρίων. 

• Ενεργεί την παραγραφή των βεβαιωθέντων εσόδων 
σύμφωνα με το άρθρ. 6 του Α.Ν. 344/68. 

• Τηρεί τα προβλεπόμενα από τα άρθρα 63 και 70 του 
Β.Δ. από 17-5/15.6.1959 «Περί οικονομικής Διοικήσεως 
και λογιστικού των Δήμων και Κοινοτήτων», βιβλία Τα¬ 
μείου σύμφωνα μετά οριζόμενα στα άρθρα 64 έως 69του 
αυτού Β.Δ. 

• Διεξάγει κάθε υπηρεσία σχετική με την πληρωμή των 
Χ.Ε. του Δήμου και την τήρηση των προβλεπομένων λογι¬ 
στικών βιβλίων. 

Ειδικότερα: 

• Ελέγχει τα Χ.Ε. πληρωμής εξόδων του Δήμου ως και 
κάθε άλλου νόμιμου τίτλου πληρωμής. 

Ο έλεγχος των X. Ε. αφορά: 

α) Το νόμιμο και έγκυρο της εντεταλμένης δαπάνης. 

β) Το νομότυπο των υπογραφών των Χ.Ε. 

γ) Την πληρότητα των δικαιολογητικών που πρέπει να 
συνοδεύουντο ένταλμα. 


δ) Την έκδοση του εντάλματος σε βάρος και μέσα στα 
όρια των πιστώσεων του προϋπολογισμού. 

• Μεριμνά για την παρακράτηση και την απόδοση των 
υπέρ τρίτων κρατήσεων στους δικαιούχους. 

• Συντάσσει μηνιαίες καταστάσεις με τις κρατήσεις 
υπέρ των ασφαλιστικών και επικουρικών ταμείων, καθώς 
και με τις άλλες υπέρ τρίτων κρατήσεις. 

• Καταρτίζει τις μηνιαίες, τριμηνιαίες και ετήσιες 
απολογιστικές καταστάσεις της διαχείρισης των εξόδων, 
καθώς και των πληρωθέντων Χ.Ε. κατά Κ.Α. και λογαρια¬ 
σμό εξόδων. 

• Επιστρέφει με την λήξη του οικον. έτους τα ανεξό¬ 
φλητα Χ.Ε.Π. στη λογιστική υπηρεσία. 

• Τηρεί τα προβλεπόμενα από τα άρθρα 63 και 70 του 
Β.Δ. από 17-5/16.5.1959 «Περί Οικονομικής διοικήσεως 
και λογιστικού των Δήμων και Κοινοτήτων» βιβλία ταμείου 
σύμφωνα μετά οριζόμενα στα άρθρα 64 έως 69του Β.Δ. 

• Παραλαμβάνει κάθε μέρα τις πραγματοποιούμενες 
εισπράξεις των δημοτικών εισπρακτόρων. 

• Για την παράδοση των εισπράξεων, του ελέγχου των 
διπλοτύπων είσπραξης, την παράδοση των διπλοτύπων 
είσπραξης, την έκδοση γραμματίων παραλαβής σε χρη¬ 
ματικό λογαριασμό «Τακτοποιητέες εισπράξεις» κ.λπ. 
εφαρμόζονται οι διατάξεις των άρθρ. 51, 58 και 59 του 
από 17-5/15.6.1959 Β.Δ. «Περί Οικονομικής Διοικήσεως 
και Λογιστικού Δήμων και Κοινοτήτων». 

• Εκδίδει παραγγελίες αναγκαστικής κατάσχεσης κινη¬ 
τής ή ακίνητης περιουσίας και φροντίζει για την πα¬ 
ράδοσή τους σε δικαστικό επιμελητή. 

• Παρακολουθεί τις εκθέσεις αναγκαστικής κατάσχε¬ 
σης που συντάσσουν οι δικαστικοί επιμελητές. 

• Τηρεί φακέλλους με τα στοιχεία κατασχέσεων και δι¬ 
καστικών υποθέσεων. 

• Ενεργεί για την έκδοση προγραμμάτων πλειστηρια- 
σμού. 

• Χορηγεί έγγραφα για άρση κατασχέσεων. 

• Εισηγείται την υποβολή μήνυσης σε βάρος εκδοτών 
ακάλυπτων επιταγών. 

ΑΡΘΡΟ 8 

ΑΡΜΟΔΙΟΤΗΤΕΣ ΤΜΗΜΑΤΩΝ ΔΙΕΥΘΥΝΣΗΣ ΤΕΧΝΙΚΩΝ 
ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ 

1. ΤΜΗΜΑ ΚΑΤΑΣΚΕΥΩΝ & ΣΥΝΤΗΡΗΣΗΣ ΕΡΓΩΝ 

Στην αρμοδιότητά του ανήκουν: 

Ως προς τον τομέα οδοποιίας - αποχέτευσης και χρέω- 
σης κατασκευής διαφόρων έργων: 

• Η υλοποίηση των μελετών για την κατασκευή οδών, 
κρασπεδορείθρων, την ανακατασκευή οδών, ασφαλτοτα¬ 
πήτων, κτιριακών έργων, αγωγών αποχέτευσης (ακαθάρ¬ 
των, όμβριων) κ.λπ. 

• Η φροντίδα για την τακτοποίηση των επισκευών στα 
σχολικά κτίρια, το Δημοτικό Κατάστημα και τα υπόλοιπα 
κτίρια του Δήμου σε συνεργασία με τα αρμόδια γραφεία. 

• Η φροντίδα για τη διαμόρφωση και τον ξωραϊσμό 
κοινοχρήστων χώρων, διαμόρφωση αλσών, κήπων και 
πλατειών καθώς και για τις πλακωστρώσεις. 

• Η έκδοση αδειών για την εκτέλεση από τρίτους δια¬ 
φόρων εργασιών επί των οδών και πλατειών (τομές 
οδοστρωμάτων - πεζοδρομίων για την τοποθέτηση, επι¬ 
σκευή και διαρρύθμιση εγκαταστάσεων οργανισμών 
κοινής ωφελείας) και η μέριμνα για την αποκατάσταση 
των φθορών απ’ αυτούς. 

• Η σύνταξη εκθέσεων απολογσμού δαπάνης κρα¬ 
σπεδορείθρων και πεζοδρομίων. 

• Η σύνταξη εκθέσεων απολογισμού δαπάνης έργων 
αποχέτευσης (αγωγοί - συνδέσεις) και η γνωστοποίηση 
στο τμήμα εσόδων για την είσπραξη. 

• Η μελέτη και η εισήγηση των απαραιτήτων κυ- 
κλοφοριακών ρυθμίσεων της πόλης και η φροντίδα για 
την εφαρμογή τους μετά τις σχετικές εγκρίσεις (σήμανση 
οδών - τοποθέτηση πινακίδων, ρυθμίσεις κ.λπ.). 

• Η κατάρτιση πίνακα των απαιτού μενών επεμβάσεων 
για μικροεπισκευές. 

• Η φροντίδα για τη δημιουργία και συντήρηση αθλητι¬ 
κών κέντρων. 

• Η συντήρηση όλων των Δημοτικών Κτιρίων. 

• Η διενέργεια κάθε εργασίας για τη διεξαγωγή των 
δημοπρασιών ανάδειξης αναδοχών εκτέλεσης των έργων 
ή ανάθεσης αυτών. 

• Η τήρηση αρχείου των φακέλλων των περαιωμένων 
έργων, η διενέργεια κάθε διαδικασίας για την πραγ¬ 
ματοποίηση της παραλαβής τους και η εισήγηση στο Δή¬ 
μαρχο οποιασδήποτε καθυστέρησης εκτέλεσης του έρ¬ 
γου για τη λήψη επιβαλλομένων μέτρων. 

• Η ευθύνη για την τήρηση ιδίων διαδικασιών και όσων 
άλλων προβλέπονται για την εκτέλεση διαφόρων έργων 
τέχνης (γλυπτών, αναπαραστάσεων κ.λπ.). 

Ως προς τον τομέα μελετών 

• Η σύνταξη των μελετών των κάθε φύσεως έργων 
αποχέτευσης, οδοποιίας, κτιρίων, διαμορφώσεις πλατει¬ 
ών, παιδικών χαρών και κοινοχρήστων χώρων κ.λπ. 

• Η σύνταξη των μελετών για τις προμήθειες του 
Δήμου. 

• Η διενέργεια κάθε εργασίας για την έγκριση των με¬ 
λετών και τη λήψη των αναγκαίων για το σκοπό αυτό 
αποφάσεων. 

• Η σύνταξη μελετών υψομετρικού δικτύου. 

• Η σύνταξη οποιοσδήποτε μελέτης ζητηθεί από το Δή- 
μαρχο. 

• Η κατάρτιση των όρων διακήρυξης δημοπρασιών για 
την εκτέλεση των τεχνικών έργων και προμηθειών. 

• Η τήρηση βιβλίου μελετών στο οποίο καταχωρούνται 
οι συντασσόμενες μελέτες, αριθμούμενες αντιστοίχως. 

• Η τήρηση αρχείου Νομοθεσίας, μελετών και επι¬ 
στημονικών συγγραμμάτων κ.λπ. 

Ως προς τον τομέα τοπικού αναπτυξιακού προγράμμα¬ 
τος - μηχανοργάνωσης 

• Ο έλεγχος και η παρακολούθηση εφαρμογής του 
Τ.Α.Π. 

• Ο συντονισμός και η παρέμβαση στην υλοποίηση των 
έργων σύμφωνα με τις εισροές οικονομικών πόρων στο 
Δήμο. 

• Η διάθεση των απαραιτήτων στοιχείων για την ύπαρ¬ 
ξη μιας συνολικής εικόνας των διαδραματισμένων στην 
πόλη κάτω από τις σύγχρονες αντιλήψεις της πολεοδομι- 
κής διαχείρισης. 

• Η φροντίδα και η εποπτεία της λειτουργίας των εγκα¬ 
ταστάσεων Η/Υ και η πρόταση τρόπων βελτίωσης της 
απόδοσης του συστήματος. 

• Η παρακολούθηση των συμβάσεων συντήρησης του 
εξοπλισμού σε 30ΡΤ ΝΛ/ΑΒΕ & ΗΑΠϋ \Λ/ΑΒΕ και η πα¬ 
ρακολούθηση των νέων εκδόσεων προγραμμάτων ενημε¬ 
ρώνοντας ειδικό αρχείο. 

Ως προς τον τομέα ηλεκτρολογικό - μηχανολογικό 

• Η επιμέλεια και η ευθύνη συντάξεως όλων των μελε¬ 


τών ηλεκτρολογικών - μηχανολογικών έργων καθώς και 
των σχετικών προμηθειών με την απαραίτητη επίβλεψη 
για την εκτέλεσή τους. 

• Η ευθύνη για τον καλό φωτισμό οδών, πλατειών, του 
Δημοτικού Καταστήματος και κάθε χώρου κοινής χρήσης 
ή ακινήτου που χρησιμοποιεί ο Δήμος. 

• Η επιμέλεια της συντήρησης του φωτιστικού δικτύου 
και κάθε ηλεκτρολογικής και μηχανολογικής εγκατάστα¬ 
σης του Δήμου (πετρέλαιο - καυστήρα - καλοριφέρ τηλε¬ 
φωνικών εγκαταστάσεων κ.λπ.). 

• Η μέριμνα για την επέκταση του δικτύου φωτισμού 
καιηεισήγησηγιατηνπρομήθειατου κατάλληλου υλικού. 

Ως προς τον τομέα πολεοδομίας με αρμοδιότητες σε 
θέματα πολεοδομικών εφαρμογών 

• Η ασχολία και έλεγχος των πάσης φύσεως 
πολεοδομικών εφαρμογών (οικοδομικές άδειες, αυθαίρε¬ 
τα κ.λπ. άρθρο 61 παρ. 3 Ν. 947/79). 

• Η μέριμνα για τη σύνταξη κτηματολογικών διαγραμ¬ 
μάτων των δημοτικών κτημάτων και γηπέδων. 

• Η τήρηση αρχείου με τα στοιχεία τα σχετικά με το 
σχέδιο πόλης (διαγράμματα, πράξεις αναλογισμού κ.λπ.) 
καθώς επίσης η τήρηση και η ενημέρωση αρχείου για την 
ονοματολογία οδών και πλατειών. 

• Η τήρηση αρχείου των υψομετρικών μελετών των 
οδών και η σύνταξη των βεβαιώσεων. 

• Η ενέργεια κάθε είδους τοπογραφικής εργασίας και 
η συνεργασία με τα υπόλοιπα τμήματα της τεχνικής υπη¬ 
ρεσίας. 

• Η σύνταξη και η ταυτόχρονη ενημέρωση του κτη¬ 
ματολογίου με πλήρη έρευνα συμβολαίων και διαγραμ¬ 
μάτων διανομής οικοπέδων ώστε να είναι εντάξιμο στο 
Εθνικό Κτηματολόγιο. 

• Η επιμέλεια για την εφαρμογή και τον έλεγχο της 
εγκεκριμένης ρυθμιστικής και χωροταξικής μελέτης της 
πόλης καθώς και του εγκεκριμένου ρυμοτομικού σχεδίου 
αυτής. 

• Η άσκηση όλων των πολεοδομικών αρμοδιοτήτων 
που παραχωρούνται με νόμο, κάθε φορά στο Δήμο. 

• Η πραγματοποίηση εφαρμογής επί του εδάφους του 
ρυμοτομικού σχεδίου και η εκτέλεση εργασιών αποτυπώ- 
σεως και χωροσταθμήσεως. 

• Η διενέργεια κάθε εργασίας για οριοθέτηση των 
δημοτικών ακινήτων γενικά για την περίφραξη αυτών με¬ 
τά από προηγούμενη εντολή του Δημάρχου. 

2. ΤΜΗΜΑ ΠΡΑΣΙΝΟΥ ΚΑΙ ΠΡΟΣΤΑΣΙΑΣ ΠΕΡΙΒΑΛΛΟ¬ 
ΝΤΟΣ 

Στην αρμοδιότητάτου ανήκουν: 

Ως προς τον τομέα περιβάλλοντος: 

α) Για την καθαριότητα 

Η εισήγηση για την καθιέρωση τομέων και ζωνών ευ¬ 
θύνης καθαρισμού της πόλης και η σύσταση των απαιτου- 
μένων συνεργείων. 

• Η μέριμνα για την κανονική διενέργεια της καθαριό¬ 
τητας της πόλης με τα χρησιμοποιούμενα μέσα. 

• Η μέριμνα για την αντιμετώπιση ζητημάτων που σχε¬ 
τίζονται με την περισυλλογή, αποκομιδή, καταστροφή ή 
εκμετάλλευση των απορριμμάτων. 

• Η άσκηση εποπτείας στο εργατοτεχνικό προσωπικό 
που ασχολείται στην υπηρεσία καθαριότητας. 

• Η άσκηση εποπτείας για την καλή χρήση και επιμελή 
συντήρηση και επισκευή των χρησιμοποιουμένων οχημά¬ 
των, εργαλείων και εγκαταστάσεων. 

• Η μέριμνα για την εγκατάσταση απορριμματοδοχεί¬ 
ων και την αντικατάσταση των κατεστραμμένων. 

β) Για το πράσινο - περιβάλλον και παιδικές χαρές 

• Η επιμέλεια και η σύνταξη μελετών για τις απαιτού- 
μενες κηποτεχνικές διαμορφώσεις, για την προμήθεια 
δένδρων και καλλωπιστικών φυτών και η φροντίδα της 
εφαρμογής τους στους ανάλογους χώρους. 

• Η φροντίδα για τη συντήρηση και βελτίωση των υπαρ¬ 
χόντων κήπων και δενδροστοιχιών. 

• Η εφαρμογή της ανθοκομικής - κηπουρικής τέχνης 
για την καλαίσθητη εμφάνιση του προαστίου και το 
συνδυασμό των φυτών. 

• Η μέριμνα για τη διαφύλαξη και νομική προστασία 
του πρασίνου. 

• Η ευθύνη για την υδροπαροχή, τους ψεκασμούς και 
την καθαριότητα των χώρων πρασίνου έχοντας στη διά¬ 
θεσή του τα οχήματα και εργαλεία που απαιτούνται (βυ¬ 
τιοφόρα κ.λπ.). 

• Η ευθύνη για τη σωστή λειτουργία του συνεργείου 
κήπων, δενδροστοιχών και παιδικών χαρών. 

• Η μέριμνα για την προστασία του περιβάλλοντος από 
τη ρύπανση και τη μόλυνση. 

• Η ευθύνη εκστρατείας για τη διαφώτιση των δημοτών 
πάνω στα περιβαλλοντολογικά προβλήματα και η πρότα¬ 
ση μέτρων για την αποφυγή της ρύπανσης και την κατα¬ 
στολή των αιτιών που την προκαλούν. 

• Η διενέργεια αυτοψίας σε συνεργασία με σχετικούς 
δημόσιους φορείς για την δίωξη όσων ρυπαίνουν το περι¬ 
βάλλον. 

• Η φροντίδα για την εύρυθμη λειτουργία των παιδικών 
χαρών, η τήρηση του καθοριζόμενου ωραρίου καθώς και 
η μέριμνα για την ασφάλιση και απασφάλισή της. 

• Η επιμέλεια για την καθαριότητα των χώρων των παι¬ 
δικών χαρών, η συντήρηση των υπαρχόντων σ’ αυτές 
οργάνων, εγκαταστάσεων και πρασίνου και η αναφορά 
στην Δ/νση τυχόν ελλείψεων και ζημιών για την αντιμετώ¬ 
πισή τους. 

• Η επιμέλεια για την τροφοδότηση, υδροδότηση και 
προστασία των τυχόν υπαρχόντων σ’ αυτές ζώων και 
πτηνών και για την καθαριότητα των χώρων τους. 

• Η επιτήρηση των αθλητικών χώρων και η επιμέλεια 
για την μη προξένηση φθορών και ζημιών σ’ αυτούς. 

• Η διενέργεια κάθε εργασίας σχετικής με το αντικεί¬ 
μενό του. 

Ως προς τον τομέα κίνησης και συντήρησης οχημάτων 

• Ο προγραμματισμός και η κίνηση των οχημάτων του 
Δήμου για την αποκομιδή απορριμμάτων, κλαδεμάτων 
και λοιπών αντικειμένων. 

• Η εντολή και η επιμελής παρακολούθηση προμήθει¬ 
ας και κατανάλωσης καυσίμων. 

• Η παρακολούθηση και ο έλεγχος από κοντά των ερ¬ 
γασιών επισκευής και συντήρησης των αυτοκινήτων του 
Δήμου. 

• Η χορήγηση εντολών για την προμήθεια των καυσί¬ 
μων και ο έλεγχος για την κανονική παραλαβή τους. 

• Η τήρηση και η ενημέρωση ειδικών βιβλίων και εντύ¬ 
πων που ορίζονται από το Νόμο για την κίνηση των αυτο¬ 
κινήτων. 

• Η τήρηση βιβλίων για την χρεωπίστωση των υλικών 
και των ανταλλακτικών που χρησιμοποιούνται για τη συ¬ 
ντήρηση και την επισκευή των αυτοκινήτων του Δήμου. 

• Η ευθύνη για την φύλαξη των αυτοκινήτων του δή¬ 
μου. 


• Η αναφορά κάθε ζημιάς που προκαλούν ή προκαλεί- 
ται στα αυτοκίνητα του δήμου και η διενέργεια κάθε ερ¬ 
γασίας για απόδοση ή διεκδίκηση του αντιτίμου των ζη¬ 
μιών. 

• Η μέριμνα ώστε τα απαιτούμενα για τις ανάγκες των 
υπηρεσιών του δήμου αυτοκίνητα να βρίσκονται έτοιμα 
για κίνηση τις ορισμένες ώρες χρησιμοποίησής των. 

• Η μέριμνα για την έγκαιρη ασφάλιση των αυτοκινή¬ 
των του Δήμου γενικά. 

• Η τήρηση χωριστά για κάθε αυτοκίνητο του Δήμου ει¬ 
δικού φακέλου, στον οποίο φυλάσσονται με επιμέλεια τα 
στοιχεία κτήσης, κυκλοφορίας και ασφάλισης αυτών. 

• Η εκτέλεση κάθε άλλης εργασίας που έχει σχέση με 
την κίνηση των αυτοκινήτων του Δήμου. 

Ως προς τη λειτουργία και εποπτεία της Δημοτικής 
Αστυνομίας 

• Ο έλεγχος για την τήρηση καθαριότητος της πόλης, 
όπως αυτή καθορίζεται από τις ισχύουσες διατάξεις και 
από τις εκάστοτε εκδιδόμενες αποφάσεις του Δημοτικού 
Συμβουλίου. Ο έλεγχος της καθαριότητος εκτείνεται σε 
όλους τους Δημόσιους - δημοτικούς και κοινόχρηστους 
γενικά χώρους και σε τόπους αγοράς. 

• Η φροντίδα για την τήρηση των όρων τοιχοκολλήσε- 
ως έτσι ώστε να αποφεύγεται η ρύπανση του χώρου. 

• Η φροντίδα για τον εξοπλισμό, με τά απαραίτητα τε¬ 
χνικά μέσα για τον έλεγχο της κάθε μορφής ρύπανσης 
του περιβάλλοντος ως και της ηχορρύπανσης. 

• Ο έλεγχος για τη μόλυνση του περιβάλλοντος εκτεί¬ 
νεται σε κάθε πηγή και αιτία παροδική ή μόνιμη που προ- 
καλεί ρύπανση στο φυσικό περιβάλλον. Ο έλεγχος για την 
μόλυνση του περιβάλλοντος περιλαμβάνει καιτην ρύπαν¬ 
ση από οσμές από εγκατάλειψη στερεών αντικειμένων ή 
υπολειμμάτων σε δημόσιους ή ιδιωτικούς χώρους που 
δημιουργούνται από κάθε είδους δραστηριότητα. 

• Ο έλεγχος και αποτροπή των παρανόμων καταλήψε¬ 
ων πεζοδρομίων. 

• Η φροντίδα για την κανονική χρήση κοινόχρηστων 
χώρων στην Περιφέρεια του Δήμου (πεζοδρόμια, πάρκα, 
κ.λπ.). 

• Ο έλεγχος για την τήρηση μέσα στην πόλη για κανο¬ 
νική κυκλοφορία των τροχοφόρων και αποτροπή γεγονό¬ 
των που εμποδίζουντην κανονική κίνηση των (έλεγχος κυ¬ 
κλοφορίας, παράνομη στάθμευση κ.λπ.). 

• Ο έλεγχος για την τήρηση των όρων οικοδομήσεως 
και της χρήσεως με τα οικοδομικά υλικά κοινοχρήστων 
χώρων. Γ ια τον έλεγχο της οικοδόμησης το προσωπικό 
της ειδικής υπηρεσίας δικαιούται να εισέρχεται σε αυλές, 
σε ανεγειρόμενες οικοδομές και πάσης φύσεως κτίσματα 
σύμφωνα με τις εκάστοτε ισχύουσες διατάξεις και να 
ελέγχει τις άδειες οικοδόμησης και κάθε σχετική άδεια. 

• Ο έλεγχος της αποχέτευσης γενικά, δηλαδή παράνο¬ 
μες συνδέσεις ακινήτων με υδροφόρους αγωγούς ή αγω¬ 
γούς των ακαθάρτων ή βρόχινων νερών και τις παράνο¬ 
μες επεκτάσεις των αγωγών αυτών. Για τον έλεγχο αυτό 
το προσωπικό της ειδικής υπηρεσίας δικαιούται να εισέρ¬ 
χεται σε αυλές και οικήματα πάσης φύσεως σύμφωνα με 
τις ισχύουσες διατάξεις. 

• Ο έλεγχος και παρεμπόδιση επιχωματώσεων ή δόμη¬ 
σης της φυσικής ροής των χειμάρρων, ο έλεγχος των νε¬ 
ρών που χύνονται στους χειμάρρους και ποταμούς για να 
μην περιέχουν λύμματα. 

• Η προστασία του υπόγειου υδατικού δυναμικού περι¬ 
λαμβάνει και τον έλεγχο για την πρόληψη παράνομου 

ανοίγματος πηγαδιών και εκτέλεση γεωτρήσεων, τον 
έλεγχο της υπεράντλησης που δημιουργεί κινδύνους 
εξάντλησης και ελάττωσης του υπόγειου υδατικού δυνα¬ 
μικού, τον έλεγχο της παράνομης πώλησης, διάθεσης, 
μεταφοράς ή αλλαγής χρήσεώς του, την προστασία από 
την ρύπανση και μόλυνση τόσο των υπογείων όσο και των 
επιφανειακών νερών. 

ΚΕΦΑΛΑΙΟ Β 
ΣΤΕΛΕΧΩΣΗ ΔΗΜΟΥ 
ΑΡΘΡΟ 9 
ΕΙΔΙΚΕΣ ΘΕΣΕΙΣ 

Μία (1) θέση ειδικού συμβούλου ή επιστημονικού συ¬ 
νεργάτη ή ειδικού συνεργάτη 

Άρθρο 10 

Οργανική σύνθεση καιδιαβάθμιση θέσεων προσωπικού 
Οι θέσεις των μονίμων υπαλλήλωντου Δήμου Φιλοθέης 
διακρίνονται στις εξής κατηγορίες: 

Α. Πανεπιστημιακής εκπαίδευσης (Π.Ε) 

Β. Τεχνολογικής Εκπαίδευσης (Τ.Ε) 

Γ. Δευτεροβάθμιας Εκπαίδευσης (Δ.Ε) 

Δ. Υποχρεωτικής Εκπαίδευσης (Υ.Ε) 

1. Τακτικές Οργανικές θέσεις μονίμου προσωπικού 


Α/Α Κλάδος Σύνολο Θέσεων 

Α. Πανεπιστημιακής Εκπαίδευσης (Π.Ε) 

1. Διοικητικού - Οικονομικού 5 

2. Οικονομικών-Λογιστών 1 

3. Πολιτικών Μηχανικών 2 

4. Αρχιτεκτόνων Μηχανικών 1 

5. Μηχανολόγων Μηχανικών 1 

6. Αγρονόμων Τοπογράφων 1 

7. Πληροφορικής Ειδικότητας 1 

Μηχανικών Η / Υ 

8. Γεωπονίας 1 

Β. Τεχνολογικής Εκπαίδευσης (Τ.Ε) 

1. Κοινωνικών Λειτουργών 1 

2. Τεχνολόγων Πολιτικών Μηχανικών 1 

3 Διοικητικών Λογιστών 1 

4. Πληροφορικής Σχεδιασμού 

Λογισμικού και Εφαρμογών 1 

5. Διοίκησης Μονάδων Τοπικής 

Αυτοδιοίκησης 1 

Γ. Δευτεροβάθμιας Εκπαίδευσης (Δ.Ε) 

1. Διοικητικών - Γραμματέων 8 

2. ΧειριστώνΗ/Υ 1 

3. Τηλεφωνητών 1 

4. Δομικών Έργων 1 

5. Ειδικού Προσωπικού 

(Δημοτική Αστυνομία) 6 

6. Εποπτών Καθαριότητας 1 

7. Χειριστών 3 

8. Οδηγών 13 

9. Ηλεκτρολόγων 1 

10. Τεχνιτών (διαφόρων ειδικοτήτων) 4 

Δ. Υποχρεωτικής Εκπαίδευσης (Δ.Ε) 

1. Επιστατών Καθαριότητας 1 

2. Κλητήρων - Θυρωρών 2-1 

3. Εργατών Φυλάκων Παιδικών Χαρών 4 

4. Καθαριστριών 2 

5. Εργατών Πρασίνου 10 

6. Εργατών Καθαριότητας 28 


2. Προσωρινές - προσωποπαγείς θέσεις που κατέχο- 
νται από μόνιμους υπαλλήλου (Ν. 1476/1984 ΔΙΠΙΔ 1142/ 


1440/31.12.1986 Ν. 2307/1995, Ν. 2503 

/1997) 

1 . 

Κλάδος Τ.Ε 4 Τεχνολόγων 



Μηχανικών 

μία (1) θέση 

2 

Κλάδος Τ.Ε 13 Τεχνολόγων 



Γ εωπόνων 

μία (1) θέση 

3. 

Κλάδος Δ.Ε 1 Διοικητικού 

μία (1) θέση 

4. 

Κλάδος Δ.Ε 14 Ελεγκτών 



Εσόδων - Εξόδων Ο.Τ.Α 

μία (1) θέση 

5. 

Κλάδος Δ.Ε 15 Εισπρακτόρων 

μία (1) θέση 

6. 

Κλάδος Δ.Ε 28 Χειριστών 

μία (1) θέση 

7. 

Κλάδος Δ.Ε 29 Οδηγών 

δύο (2) θέσεις 

8. 

Κλάδος Υ.Ε 16 Εργατών 



Καθαριότητας 

τρεις (3) θέσεις 


Οι παραπάνω θέσεις καταργούνται με την κατά οποιο- 
δήποτε τρόπο αποχώρηση από την υπηρεσία των υπαλ¬ 
λήλων που τις κατέχουν. 

3. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ 

1. Μία θέση Εργατών Καθαριότητας (κενούμενη με 
οποιοδήποτετρόπο καταργείται Ν. 2266/1994). 

4. Προσωπικό Ιδιωτικού Δικαίου Ορισμένου Χρόνου. 

(άρθρο 18 Ν. 2503/1997) 

Εικοσιπέντε (25) θέσεις διαφόρων ειδικοτήτων για την 
αντιμετώπιση εποχιακών, περιοδικών ή πρόσκαιρων ανα¬ 
γκών. Η πλήρωση των θέσεων αυτών θα γίνεται σύμφωνα 
με τις ισχύουσες κάθε φορά διατάξεις και εγκυκλίους 
οδηγίες που αφορούν το προσωπικό αυτό. 

ΑΡΘΡΟ 11 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού του προσωπικού όλωντων κλά¬ 
δων είναι τα προβλεπόμενααπότο Π.Δ. 50/2001 «Καθορι¬ 
σμός των προσόντων διορισμού σε θέσεις φορέων του 
Δημόσιου Τομέα». Ιδιαίτερες ρυθμίσεις που αναφέρονται 
στα Π.Δ. 37 α'/1987 και 22/1990 και σχετίζονται με προ¬ 
σόντα διορισμού ειδικών κατηγοριών προσωπικού των 
Ο.Τ.Α. εξακολουθούν να ισχύουν. Η πλήρωση της θέσης 
του ειδικού συμβούλου ή επιστημονικού συνεργάτη ή ει¬ 
δικού συνεργάτη γίνεται με τις διατάξεις των άρθρων 241 
και242τουΝ. 1188/1981,του άρθρου 67 Ν. 1416/1984 και 
της παραγράφου 10 άρθρο 57 Ν. 2218/1994. 

ΑΡΘΡΟ 12 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 
ΤΩΝ ΤΑΚΤΙΚΩΝ ΥΠΑΛΛΗΛΩΝ 

Εισαγωγικός βαθμός των υπαλλήλων των κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης ορίζεται ο Βαθμός Δ' και καταληκτικός βαθμός 
αυτών ο βαθμός Α'. 

Εισαγωγικός βαθμός των υπαλλήλωντων κλάδων, Υπο¬ 
χρεωτικής εκπαίδευσης ορίζεται ο βαθμός Ε' και καταλη¬ 
κτικός βαθμός αυτών, ο βαθμός Β'. 

ΑΡΘΡΟ 13 

ΟΡΙΣΜΟΣ ΠΡΟΪΣΤΑΜΕΝΩΝ ΟΡΓΑΝΙΚΩΝ ΜΟΝΑΔΩΝ 

Στις διοικητικές ενότητες των Υπηρεσιών του Δήμου θα 
προϊστανται μόνιμοι υπάλληλοι των εξής κλάδων: 

1. Στις Διευθύνσεις Διοικητικών Λειτουργιών και Οικο¬ 
νομικού Προγραμματισμού ή υπάλληλοι της κατηγορίας 
ΠΕ Διοικητικού - Οικονομικού ή υπάλληλοι της κατηγο- 

ρίας ΤΕ Διοικητικού - Λογιστικού ή υπάλληλοι της κατη¬ 
γορίας ΔΕ Διοικητικών - Γραμματέων με βαθμό Α' και ελ¬ 
λείψει με βαθμό Β'. 

2. Στη Διεύθυνση Τεχνικών Υπηρεσιών και Περιβάλλο¬ 
ντος υπάλληλοι της κατηγορίας ΠΕ Μηχανικών όλων των 
ειδικοτήτων ή της κατηγορίας ΤΕ Τεχνολογικών Εφαρμο¬ 
γών με βαθμό Α' και ελλείψει με βαθμό Β'. 

3. Στα τμήματα των Διευθύνσεων Διοικητικών Λειτουρ¬ 
γιών θα προϊστανται υπάλληλοι της κατηγορίας ΠΕ Διοι¬ 
κητικού - Οικονομικού ή ΤΕ Διοικητικού - Λογιστικού ή ΤΕ 
22 ή ΔΕ Διοικητικών - Γ ραμματέων, με βαθμό Α' και ελλεί¬ 
ψει με βαθμό Β'. 

4. Στα Τμήματα της Διεύθυνσης Οικονομικού Προγραμ¬ 
ματισμού θα προϊστανται: 

Α. Στο Τμήμα Λογιστηρίου και Εσόδων υπάλληλοι της 
κατηγορίας ΠΕ Διοικητικού - Οικονομικού ή ΤΕ Διοικητι¬ 
κού - Λογιστικού ή ΤΕ 22 ή ΔΕ Διοικητικών - Γ ραμματέων, 
με βαθμό Α' και ελλείψει με βαθμό Β'. 

Β. Στο Τμήμα Ταμιακής Υπηρεσίας υπάλληλοι κατηγο¬ 
ρίας ΠΕ Διοικητικού - Οικονομικού ή ΤΕ Διοικητικού - Λο¬ 
γιστικού ή ΤΕ 22 ή ΔΕ Διοικητικών - Γ ραμματέων, ή ΔΕ 14 
ή ΔΕ 15, με βαθμό Α' και ελλείψει με βαθμό Β'. 

5. Στα Τμήματα της Διευθύνσης των Τεχνικών Υπηρε¬ 
σιών και Περιβάλλοντος, υπάλληλοι της κατηγορίας ΠΕ 
Μηχανικών όλων των ειδικοτήτων ή της κατηγορίας ΤΕ 
Τεχνολογικών Εφαρμογών, ή της κατηγορίας ΔΕ Τεχνι¬ 
κών, με βαθμό Α' και ελλείψει με βαθμό Β'. 

Για τον καθορισμό των κλάδων από τους οποίους προ¬ 
έρχονται οι Προϊστάμενοι των διευθύνσεων και των τμη¬ 
μάτων του Δήμου, λήφθηκαν υπόψη: 

α) Το γράμμα και το πνεύμα του Ν. 2190/1994 καθώς 
επίσης και των εγκυκλίων οδηγών. 

β) Η όμοια πρακτική που ακολουθείται στους περισσό¬ 
τερους Ο.Τ.Α. 

γ) Η ανάγκη πλήρωσης θέσεων των Οργανικών Μονά¬ 
δων του Δήμου με επιστημονικό προσωπικό. 

ΑΡΘΡΟ 14 

ΚΑΝΟΝΕΣ ΥΓΙΕΙΝΗΣ ΚΑΙ ΑΣΦΑΛΕΙΑΣ ΕΡΓΑΖΟΜΕΝΩΝ 

Ο Δήμος θέτει κανόνες υγιεινής και ασφάλειας των ερ¬ 
γαζομένων και στους χώρους εργασίας, με ειδικούς κα¬ 
νονισμούς ασφαλείας, με εγκυκλίους ανακοινώσεις και 
οδηγίες. 

Οι κανόνες αυτοί γνωστοποιούνται στο προσωπικό και 
σε καμμία περίπτωση δεν δικαιολογείται η άγνοια αυτών 
και η μη τήρησή τους αποτελεί ανάλογα με την σοβαρό¬ 
τητα της περίπτωσης βαρύ ή ιδιαίτερα βαρύ πειθαρχικό 
παράπτωμα. 

Ο Εργαζόμενος οφείλει να τηρεί τις εξής γενικές οδη¬ 
γίες και ασφάλειας: 

1. Να συμμορφώνεται προς κάθε γραπτή ή προφορική 
οδηγία κάθε Προϊσταμένου σχετικά με τον τρόπο εργα¬ 
σίας και τους όρους υγιεινής και ασφάλειας. 

2. Να φροντίζει για την καθαριότητα των γραφείων και 
γενικά των εγκαταστάσεων στο χώρο εργασίας και ειδι¬ 
κότερα των κοινοχρήστων χώρων (ιματιοφυλακίων, απο¬ 
χωρητηρίων, νιπτήρων, ντους, κ.λπ.) 

3. Να ρίχνει τα άχρηστα αντικείμενα μέσα στα ειδικά κι¬ 
βώτια απορριμμάτων. 

4. Να μη καπνίζει σε χώρους με εύφλεκτα υλικά, παρά 
μόνο στους χώρους και κατά το χρόνο που επιτρέπεται το 
κάπνισμα. 


5. Να φροντίζει την ατομική του καθαριότητα, χρησιμο¬ 
ποιώντας μόνο τις ειδικές εγκαταστάσεις που διαθέτει ο 
Δήμος. 

6. Να χρησιμοποιεί τους χώρους αποδυτηρίων του Δή¬ 
μου για την αλλαγή των ρούχων του με την προβλεπόμε- 
νη στολή ή φόρμα εργασίας και αντιστρόφως. 

7. Να διατηρεί καθαρή και καλή κατάσταση την στολή 
εργασίας καθώς επίσης και την οποιαδήποτε εξάρτηση 
και εξοπλισμό φορεί ή χρησιμοποιεί. 

8. Να εκτελεί πάντοτε την εργασία του με γνώμονα την 
ασφάλεια, χρησιμοποιώντας όλα τα ατομικά μέσα προ¬ 
στασίας, χωρίς να εξοικειώνεται με τον επαγγελματικό 
κίνδυνο, αλλά τηρώντας στο ακέραιο του κανόνες ασφα¬ 
λείας. 

9. Να αναφέρει αμελλητί στον Προϊστάμενό του κάθε 
ανωμαλία ή βλάβη που παρουσιάζεται στις εγκαταστά¬ 
σεις ή τον εξοπλισμό του δήμου. 

10. Να μην κάνει επικίνδυνα αστεία με συναδέλφους 
του, ιδίως χρησιμοποιώντας εργαλεία ή άλλα αντικεί¬ 
μενα. 

11. Να παρακολουθεί όλα τα σχετικά σεμινάρια σε θέ¬ 
ματα υγιεινής και ασφάλειας που κρίνει σκόπιμα ο Δήμος. 

Οι επικεφαλής συνεργείων - μηχανημάτων κ.λπ., ερ¬ 
γοδηγοί, αρχιεργάτες, επόπτες, λοιποί Προϊστάμενοι 
των διαφόρων τμημάτων οφείλουν να επιθεωρούν, πριν 
και μετά τη λήξη της εργασίας, την καταλληλότητα και 
την ασφάλεια των εγκαταστάσεων, των εργαλείων και 
λοιπού εξοπλισμού και γενικά των χώρων εργασίας, 
αναφέροντας ιεραρχικά οποιαδήποτε, έστω πιθανή 
ανωμαλία. 

Οι ανωτέρω οφείλουν να αναθέτουν στο προσωπικό 
που έχουν στην δικαιοδοσία τους εργασία ανάλογη προς 
τη σωματική και πνευματική του ικανότητα, την πείρα και 
τη ειδικότητά του, να επιβλέπουν την αυστηρή τήρηση 
των κανονισμών, διαδικασιών, οδηγιών και εντολών υγιει¬ 
νής και ασφάλειας στους χώρους εργασίας, αναφέρο¬ 
ντας ιεραρχικά κάθε υπάλληλο που δεν πειθαρχεί. 

ΑΡΘΡΟ 15 

Αρμοδιότητες σε αντικείμενα που δεν κατονομάζονται 
στον παρόντα Οργανισμό, καθορίζει ο Δήμαρχος με από¬ 
φασή του. 

ΑΡΘΡΟ 16 
Τελικές Διατάξεις 

1. Κατάταξη Υπηρετούντος Προσωπικού 

Κατά την έναρξη της ισχύος του παρόντος Οργανισμού, 
οι υπηρετούντες στο Δήμο οργανικοί υπάλληλοι κατα¬ 
τάσσονται στις αντίστοιχες θέσεις των οικείων Κλάδων. 

Οι προβλεπόμενες από τον παρόντα Οργανισμό θέσεις 
κατά Κλάδο, καλύπτουν όλους τους εργαζομένους στο 
Δήμο, ανεξαρτήτως σχέσεως εργασίας, καθώς και ορι¬ 
σμένο επί πλέον αριθμό θέσεων για την κάλυψη των υφι¬ 
σταμένων και μελλοντικών αναγκών των Υπηρεσιών του 
Δήμου. 

2. Κατανομή Προσωπικού 

Η κατανομή του προσωπικού σε Διευθύνσεις, Τμήματα, 
γίνεται πάντοτε με απόφαση του Δημάρχου, ανάλογα με 
τις ανάγκες όλωντων υπηρεσιώντου Δήμου. 

Προϊστάμενοι Διευθύνσεων, Τμημάτων, ορίζονται πά¬ 
ντοτε με απόφαση Δημάρχου οι κρινόμενοι από το αρμό¬ 
διο Υπηρεσιακό Συμβούλιο υπάλληλοι, αναπληρούμενοι 




18036 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σε περίπτωση απουσίας ή κωλύματος σύμφωνα με την 
παράγραφο 19του άρθρου 36του Ν. 2190/94. 

3. Εσωτερικοί Κανονισμοί Λειτουργίας των Υπηρεσιών. 

Ο τρόπος λειτουργίας κάθε υπηρεσιακής μονάδας, στις 
ιδιαίτερες λεπτομέρειες, καθώς και κάθε άλλη λεπτομέ¬ 
ρεια, εκτός απ’ αυτές που ορίζονται με Νόμο, καθορίζο¬ 
νται με Εσωτερικούς Κανονισμούς Λειτουργίας, που συ- 
ντάσσονται από τις επί μέρους Υπηρεσίες και εγκρίνονται 
από το Δημοτικό Συμβούλιο. 

ΑΡΘΡΟ 17 
Ισχύς Οργανισμού 

Ο Οργανισμός αυτός ισχύει από τη δημοσίευσή του 
στην Εφημερίδα της Κυβερνήσεως και κάθε προηγούμε¬ 
νη διάταξη σχετικά με τον Ο.Ε.Υ. καταργείται. 


ΑΚΡΟΤΕΛΕΥΤΙΟ ΑΡΘΡΟ 

Η δαπάνη που προκύπτει από τη σύσταση των νέων θέ- 
σεωντου παρόντος ανέρχεται στο ποσό των 89.500 Ευρώ 
για το έτος 2003 και 179.000 Ευρώ περίπου για καθένα 
από τα επόμενα οικονομικά έτη που θα βαρύνει τις σχετι¬ 
κές πιστώσεις του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




